text:
1Kakabsatko, napategkay unay kaniak, ket mailiwak kadakayo! Dakayo ti ragsak ken balangatko! Isut’ gapuna, ay-ayatek a kakabsat, nga agtalinaedkayo a sititibker iti panagbiagyo iti Apo. 2Ipakpakaasik kadakayo, Evodias ken Sintike, nga agtunoskayo koma a kas agkabsat iti Apo. 3Kasta met kenka a mapagtalkan a katulongak, kayatko a tulongam dagitoy dua a babbai. Impasnekda ti timmulong kaniak iti pannakaisaknap ti ebanghelio, agraman ni Clemente ken dagiti amin a katrabahoak a nailanad ti naganda iti libro ti biag. 4Kankanayon koma nga agrag-okayo iti Apo. Kunak manen: agrag-okayo! 5Ipakitayo ti kinaanusyo kadagiti amin a tattao. Asidegen ti yaay ti Apo. 6Awan koma ti pakadanaganyo, ngem tunggal agkararagkayo iti Dios ket agdawatkayo, diyo liplipatan ti agyaman kenkuana. 7Aywanannakayto ti talna ti Dios a di matukod a panunoten ti tao tapno natalged dagiti puso ken panunotyo iti pannakikaysayo ken ni Cristo Jesus. 8Kamaudiananna, kakabsatko, panunotenyo laeng dagiti bambanag a naimbag ken maikari a raemen: dagiti napudno, natakneng, nalinteg, nadalus, napintas, ken nadayaw. 9Ipakatyo dagiti inadal ken inawatyo kaniak—dagiti nangngegyo a sinaok ken nakitayo nga inaramidko—ket addanto kadakayo ti Dios a mangted iti talnayo. 10Nagdakkelen ti rag-ok iti panagbiagko iti Apo! Kalpasan ti nabayag a tiempo, gundawayyo manen nga ipakita ti panangipategyo kaniak. Diak kayat a sawen a naumakayon. Awan la ti gundawayyo idi a mangipakita iti panangipategyo kaniak. 11Diak met kuna daytoy gapu ta mariknak a nabaybay-anak. Nasursurokon ti mapnek iti aniaman nga adda kaniak. 12Ammok ti rikna ti makurkurangan. Ammok met ti rikna ti aglaplapusanan. Nasursurok daytoy a palimed, tapno iti sadinoman, iti amin a tiempo, mabsogak man wenno mabisinak, aglaplapunosanak man wenno agkurkurangak, mariknak latta ti pannakapnek. 13Kabaelak a sarangten ti aniaman a banag babaen iti pannakabalin nga ited kaniak ni Cristo. 14Nupay kasta, naimbagkayo unay ta tinulongandak kadagiti rigatko. 15Dakayo a taga-Filipos, ammoyo a dakayo laeng ti iglesia a timmulong kaniak idi pimmanawak idiay Macedonia, idi mairugi a maikaskasaba ti Naimbag a Damag. Dakayo laeng ti nakiraman kadagiti gunggona ken pukawko. 16Saan laeng a namimpinsan nga impaw-itandak iti tulongyo idi masapulko ti tulong idiay Tesalonica. 17Saan a gapu ta kayatko laeng ti umawat kadagiti sagut; tarigagayak ketdi a makita ti ad-adu pay a naimbag nga aramid a mainayon iti aramidyo. 18Adtoy ngarud nga awatek dagiti amin nga intedyo kaniak, ket agyamanak unay. Nagsursurok pay ti intedyo. Adda aminen a masapulko, ita ta inyeg ni Epafrodito dagiti amin a sagutyo. Arigda ti daton a nabanglo ti ayamuomna iti Dios, maysa a sakrifisio a maikari ken makaparagsak kenkuana. 19Ket itedto ti Diosko ti amin a masapulyo babaen iti nawadwad a kinabaknangna ken Cristo Jesus. 20Madaydayaw koma ti Dios ken Amatayo iti agnanayon. Amen. 21Kablaawak dagiti amin a tattao ti Dios ken ni Cristo Jesus. Pakomustaandakayo dagiti kakabsat a kaduak ditoy. 22Pakomustaandakayo met dagiti amin a tattao ti Dios ditoy, nangruna dagiti agserserbi iti palasio ti Emperador. 23Sapay koma ta adda kadakay amin ti parabur ni Apo Jesu-Cristo.
Copyright
Learn More


c: text/html

text:
Buldon, Maguindanao
Ti Buldon ket maysa a maika-4 a klase nga ili iti probinsia ti Maguindanao iti Filipinas.
Dagiti baranggay[urnosen | urnosen ti taudan]
Ti Buldon ket nabingbingay a politikal kadagiti 15 a barbaranggay.[2]
- Ampuan
- Aratuc
- Cabayuan
- Calaan (Pob.)
- Karim
- Dinganen
- Edcor (Gallego Edcor)
- Kulimpang
- Mataya
- Minabay
- Nuyo
- Oring
- Pantawan
- Piers
- Rumidas
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Maguindanao". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 21 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Maguindanao". Datos ti Populasion ti Ili. Dibision ti Panagsukisok ti LWUA. Naala idi 21 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)

robotstxt: allowed

filter: keep


text:
John Nance Garner
Ni John Nance Garner IV (22 Nobiembre 1868 – 7 Nobiembre 1967), ket maysa idi nga Amerikano a politiko a Demokratiko ken maysa nga aboga manipud idiay Texas. Isu ket maysa idi a pannakabagi ti estado manipud idi 1898 aginggana idi 1902, ken Pannakabagi ti E.U. manipud idi 1903 aginggana idi 1933. Isu idi ti maika-44 a Tagabitla iti Kamara idi 1931–1933. Idi 1932, isu ketnabutosan a kas ti maika-32 a Bise Presidente iti Estados Unidos, a nagserbi manipud idi 1933 aginggan idi 1941. Isu ket maysa a konserbatibo a Taga-abagatan, ni Garner ket sinuppiatan dagiti panagtugaw a welga dagiti kappon ti agobobra ken ti kurang a panaggastu ti Baro a Tulag. Isu ket nakisina kenni Presidente Franklin D. Roosevelt idi kasapaan ti 1937 gapu ti banag a pabnagpadakkel ti Kangatuan a Korte, ken timmulong ti panakapaay daytoy iti panakaibatayan a daytoy ket agipatengnga unay ti adu a bileg para iti Presidente.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Kategoria:John Nance Garner iti Wikimedia Commons


text:
Balanga, Bataan
Ti Siudad ti Balanga ket maysa a maika-4 a klase a siudad iti probinsia ti Bataan iti Filipinas. Ti siudad ti agpapaay a kapitolio ti Bataan.
Dagiti linaon
Dagiti baranggay[urnosen | urnosen ti taudan]
Addaan ti Siudad ti Balanga iti 25 a barbaranggay.[2]
- Bagong Silang
- Bagumbayan
- Cabog-Cabog
- Camacho (Cadre)
- Cataning
- Central
- Cupang North
- Cupang Proper
- Cupang West
- Dangcol (Bernabe)
- Doña Francisca Subdivision
- Ibayo
- Malabia
- Munting Batangas
- Poblacion Barcenas
- Pto. Rivas Ibaba
- Pto. Rivas Itaas
- Pto. Rivas Lote
- San Jose
- Sibacan
- Talisay
- Tanato
- Tenejero
- Tortugas
- Tuyo
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Bataan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 8 Agosto 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Bataan". Datos ti Populasion ti Ili. Dibision ti Panagsukisok ti LWUA. Naala idi 8 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)
- Sapasap a Paammo ti Siudad iti Balanga
- Siudad ti Balanga


text:
Iriga
Ti Siudad ti Iriga ket maysa a maika-4 a klase a siudad iti probinsia ti Camarines Sur iti Filipinas.
Dagiti baranggay[urnosen | urnosen ti taudan]
Ti Siudad ti Iriga ket nabingbingay a politikal kadagiti 36 a barbaranggay.[2]
- Antipolo
- Cristo Rey
- Del Rosario (Banao)
- Francia
- La Anunciacion
- La Medalla
- La Purisima
- La Trinidad
- Niño Jesus
- Perpetual Help
- Sagrada
- Salvacion
- San Agustin
- San Andres
- San Antonio
- San Francisco (Poblacion)
- San Isidro
- San Jose
- San Juan
- San Miguel
- San Nicolas
- San Pedro
- San Rafael
- San Ramon
- San Roque (Poblacion)
- San Vicente Norte
- San Vicente Sur
- Santa Cruz Norte
- Santa Cruz Sur
- Santa Elena
- Santa Isabel
- Santa Maria
- Santa Teresita
- Santiago
- Santo Domingo
- Santo Niño
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Camarines Sur". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 26 Septiembre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Camarines Sur". Datos ti Populasion ti Ili. Dibision ti Panagsukisok ti LWUA. Naala idi 26 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)
- Siudad ti Iriga, Filipinas :Nalatak a Tattao, Nasayaat a Papanan


text:
Dagiti lehislatibo a distrito iti Mindanao ken Sulu
Dagiti Lehislatibo a Distrito iti Mindanao ken Sulu, ket isu idi dagiti umunat, maikadua, maikatlo, maikapat ken maikalima a distrito ken isu dagidi pannakabagi ti Departamento ti Mindanao ken Sulu iti Asemblia iti Filipinas manipud idi 1916 aginggana idi 1935, idi dagiti probinsia a nakaramidan ti—Agusan (itan ket ti Agusan del Norte ken ti del Sur), Bukidnon, Cotabato, Davao, Lanao, Zamboanga ken Sulu—ket naikkan idi ti bukodda a pannakabagi.
Dagiti linaon
Umuna a distrito[urnosen | urnosen ti taudan]
Maika-2 a distrito[urnosen | urnosen ti taudan]
Maika-3 a distrito[urnosen | urnosen ti taudan]
Maika-4 a distrito[urnosen | urnosen ti taudan]
Maika-5 a distrito[urnosen | urnosen ti taudan]
Kitaen pay[urnosen | urnosen ti taudan]
- Lehislatibo a distrito iti Agusan
- Dagiti lehislatibo a distrito iti Bukidnon
- Dagiti lehislatibo a distrito iti Cotabato
- Lehislatibo a distrito iti Davao
- Lehislatibo a distrito iti Lanao
- Dagiti lehislatibo a distrito iti Sulu
- Lehislatibo a distrito iti Zamboanga
Dagiti nagibasaran[urnosen | urnosen ti taudan]
- Kongresional a Biblioteka iti Kamara dagiti Pannakabagi ti Filipinas


text:
1Ania ti pagtaudan dagiti panagsusuppiat ken panagriririyo? Aggapuda kadagiti dakes a tarigagay a kanayon nga agbibinnusor iti unegyo. 2Adu a bambanag ti tarigagayanyo ngem diyo matagikua ida, ket sidadaankayo a pumatay. Agumanyo dagiti bambanag ngem awan magun-odyo, isut’ gapuna a makiriri ken makikabilkayo. Diyo maala ti kayatyo gapu ta dikay met agdawat iti Dios. 3Ket no agdawatkayo, awan maawatyo. Ngamin, dakes ti panggepyo; dagiti laeng bukod a pagragsakanyo ti dawatenyo. 4Tattao a di mapagtalkan! Diyo kad ammo a maibusor iti Dios ti pannakigayyem iti lubong? Wen, siasinoman a makigayyem iti lubong, maibilang metten a kabusor ti Dios. 5Diyo ipagarup nga awan serserbi daytoy a paset ti Nasantoan a Surat: “Naimon ti Dios ket dina kayat nga adda kaagaw ti espiritu a pinagtaengna kadatayo.” 6Ngem nabilbileg pay ti iparabur ti Dios. Kas nailanad iti Nasantoan a Surat: “Busoren ti Dios dagiti napasindayag ngem itedna ti ad-adu a parabur kadagiti napakumbaba.” 7Agtulnogkayo ngarud iti Dios. Sarangtenyo ti Diablo, ket itarayannakayto ti Diablo. 8Umasidegkay iti Dios, ket umasidegto met ti Dios kadakayo. Dakayo a managbasol, buggoanyo dagiti imayo! Dakayo nga aginsisingpet, dalusanyo dagiti pusoyo! 9Agladingit, agsangit ken aganug-ogkayo. Imbes nga agkakatawakayo, agsangitkayo. Imbes nga agraragsakkayo, agleddaangkayo. 10Agpakumbabakayo iti sangoanan ti Dios, ket itan-oknakayto. 11Dikay agpipinnadakes, kakabsatko. Siasinoman a mangpadpadakes wenno mangukom iti kabsatna, agsao iti maibusor iti Linteg ket ukomenna ti Linteg. No ukomem ti Linteg, saankan a tao a mangtungpal iti Linteg no di ket maysakan a mangukom. 12Ti Dios laeng ti mangipaulog iti Linteg. Isu laeng ti ukom. Isu laeng ti makabael a mangisalakan ken mangdadael. Ngem sika, siasinoka aya a mangukom iti padam a tao? 13Ita, denggendak, dakayo nga agkuna: “Ita wenno inton bigat, agbiahekaminto iti maysa a siudad. Agnaedkaminto sadiay iti makatawen. Agnegosiokaminto ket adunto ti maganansiami.” 14Diyo ammo no anianto ti panagbiagyo inton bigat! Ngamin, mayarigkay iti angep nga agpukaw kalpasan ti apagdarikmat a panagparangna. 15Kastoy koma ketdi ti sawenyo: “No ipalubos ni Apo Dios, agbiagkaminto ket aramidenminto daytoy wenno daydiay.” 16Ngem natangsitkayo met. Napasindayagkayo. Dakes amin ti kastoy a panagpasindayag. 17Ngarud, agbasol ti tao a di mangaramid iti naimbag nga ammona a masapul nga aramidenna.
Copyright
Learn More


text:
Kategoria:Pannaripato ti Wikipedia
Daytoy a kategoria ket maipanggep kadagiti pannaripato ti Wikipedia a kategoria.
Dagiti subkategoria
Daytoy a kategoria ket addaan kadagiti sumaganad a 46 a subkategoria, manipud iti 46 a dagup.
*
A
- ► Amin a di napunganayan a BST (12 P)
B
- ► Biograpia nga agraman iti pirma (22 P)
D
- ► Dagiti artikulo a nasken a maipatarus (62 P)
- ► Dagiti artikulo ti Alemania a nasken a masimpa (awan linaon)
- ► Dagiti biddut nga inreporta babaen ti Modulo String (awan linaon)
- Dagiti bot ti Wikipedia (1 K, 66 P)
- ► Dagiti di napunganayan a BST (awan linaon)
- Dagiti kategoria ti pungol (121 K)
- Dagiti pakdaar ti panagurnos ti Wikipedia (2 K, 4 P)
K
- ► Kandidato ti nadaras a panagikkat (awan linaon)
N
- ► Nangruna nga artikulo (189 P)
- ► Nangruna nga artikulo (atiddog) (50 P)
- ► Nangruna nga artikulo (pungol) (593 P)
P
- Dagiti pagsurotan a kategoria (163 K)
- ► Pagtaripatuan ti infobox pilosopo (19 P)
- ► Pampanid nga adda madi a panangbukel ti presision (awan linaon)
- ► Pampanid nga addaan kadagiti saan a kompleto a reperensia ti DOI (awan linaon)
- ► Panagdalus ti automatiko a taksokaha (awan linaon)
- ► Plantilia dagiti nagsasabtan a nasken a masimpa (awan linaon)
T
- ► Ti umuna a parametro ti kahon ti apat ket nasken a masimpa (awan linaon)


text:
Ammuen Pay Daytoy, SAKADA...
Ket Isuda Ngarud ti Nanglukat iti Ruangan ti Paraiso Kadagiti Simmaruno a Kaputotanda...
Wednesday, December 14, 2016
Saturday, October 1, 2016
Thursday, September 3, 2015
Quirino Obrero Paet: Manipud iti Taleb agingga iti Maui
Friday, August 14, 2015
Pedro Pacubas: Manipud Filipinas agingga iti Puunene
Manipud Filipinas agingga iti Puunene:
[Ti Pakasaritaan ni Pedro Pacubas]
Ni Rudy Ram. Rumbaoa
NAYANAK iti Bulag, Bantay, Ilocos Sur idi Enero 7, 1924 ni Pedro Pacubas. Napan ni Pedro iti Hawaii tapno agtrabaho iti plantasion ti kaunasan ti Puunene, Maui.
Kas met la kadagiti sabsabali a lallaki a naawis a napan nagtrabaho, maymaysa ti rason no apay nga inawatda ti trabaho a naidiaya kadakuada: tapno maitag-ay ti kinarigat ti biag.
Naglugan dagitoy a lallaki iti barko nga S.S. Maunawili manipud iti Puerto ti Salomague, Cabugao, Ilocos Sur idi 1946.
Apaman a nakasangpet ni Pedro iti Maui, nagtrabaho a dagus iti Hawaiian Commercial & Sugar, Company [HC & S]. Naibalay daytoy ken dagiti sabsabali pay a lallaki iti plantasion, iti kampo McGerrow, Puunene a masarakan iti kasumbangir ti kiskisan ti Puunene. Nagtrabaho a kas irrigator agingga a nagretiro iti serbisio idi 1989 iti tawen a 65.
Ngem saan a nagpatingga dita ti kinasaldet nga agtrabaho ni Pedro, nagtultuloy latta a nagtrabaho uray day-off na. Nagpart-time pay kas karpintero a kaduana met la dagiti papagayamna kas kada Amador Tabon, Dionicio Tabangcura ken ti Dios-ti-aluadna Silvestre Peros.
Idi tawen 1950, nagawid ni Pedro iti Filipinas tapno mapan agsapul iti asawaenna. Adda dua a babbai a kursunada ken pagpilianna nga asawaen. Ngem daksanggasat ta awan kadakuada ti nangayat kenkuana. Gapu iti dayta, saan a naupay ni Pedro. Naam-ammona ti maysa a nakapimpintas a balasang nga agnagan iti Gregoria Lopez nga agnaed iti Bantay, iti ili a nakayanakanna.
No adda idi pakaawisan ti balasang a pasala iti lugarda, adda latta ti kabsatna a lalaki ken ti anti daytoy a mangbaybayabay kenkuana.
"Chaperone-na," linagip ni Pedro.
"No awisennak idi nga isala ni Pedro, makilumba kadagiti padana a lallaki nga agturong kaniak. Apagrugi pay la ti sonata a maipatokar, taray pugiit ni Pedro nga umay kaniak," makakatawa ni Gregoria a nanglagip ti napalabas.
Kuna ni Gregoria nga istrikto daydi lolona. Inakona nga adu idi ti nagarem kenkuana ngem awan uray maysa ti inawatna. Saanna a napadasan ti naki-boyfriend. Sa maysa pay, nairanrana a nayasawa ti kasinsinna iti kabsat ni Pedro. Gapuna a dakkel a koneksion daytoy iti panaginnasideg ti rikna da Pedro ken Gregoria.
Idi masierto dagitoy dua ti pudno a mariknada, mismo ti nagannak ni Pedro ti napan dimmawat iti pammalubos dagiti nagannak ti balasang ken ti lolona tapno ibanagna ni Gregoria.
Napatgan ti kiddaw. Nagkallaysa da Pedro ken Gregoria idi Agosto 16, 1950.
Immabot iti siam a bulan ti bakasion ni Pedro iti Filipinas. Nagduadua ketdi no agsubli pay iti Hawaii. Ngem idi maabisigna a masapul nga agsubli, nagsubli a dagus tapno agurnong ti adu pay a kuarta para iti masakbayan ti bangonenna a pamilia. Nayanak ti umuna nga anakna, ni Roy, idi 1951.
Di nagbayag, simmaruno ni Gregoria a nagpa-Hawaii idi 1960. Nagnaed da Pedro ken Gregoria iti McGerrow Camp iti tallo a bulan sada immakar iti 6th Increment, iti asideg ti Lihikai School. Nagindegda ditoy iti sangapulo a tawen agingga idi 1970 idi immakarda manen iti baro a nagyananda, iti 11th Increment.
Iti dayta met la a tiempo, nagsapata ni Gregoria a kas makipagili iti Estados Unidos. Binaliwanna ti naganna iti "Georget." Ngem daksanggasat ta pimmusay ni Pedro idi Hunio 7, 2007.
Ti Bunga ti Ayan-ayat da Pedro ken Gregoria
Ni Roy, inaunaan, pimmusay metten.
Maikadua ni Roland, nayasawa ken ni Maricar. Adda anakda a babai, ni Tara Ann. Nagtrabaho ni Roland iti Kalima O Maui ken isu ti mangimatmaton ti bukodna a negosio, ti Peebles and Rocks.
Ni Stella Pagatpatan ti maikatlo ken addaan iti anak a babai. Nagtrabaho ni Stella iti Four Seasons Hotel.
Paggaayat idi da Pedro ken Gregoria ti agbaniaga iti sabali a lugar a kaduada dagiti appokoda. Napanan metten dagitoy nga agkaingungot ti Switzerland, Italia, Filipinas, California ken Las Vegas.
Kaay-ayo unay ni Pedro ti mapan agbuya ti pallot, wenno ti biangan. Agpada dagitioy nga agasawa nga aktibo a miembro ti Kahului Filipino Community Association.
Balakad ni Gregoria kadagiti agtutubo: "Agbalin a naimbag, mapan agbasa ken pilien dagiti nasayaat a gayyem." Kunana met kadagiti kapatadana: "Agbalin a nasayaat kadagiti gagayyem, diyo luklokoen ida."
Kuna da Roland, Stella, Cheyna ken Tara Ann: "Nasayaat a tao ni Tatang. Nasaldet. Ket uray pay naunget no dadduma, napakumbabanto latta. Managayat, manangipateg ken naasi."
Ni Pedro ti instrumento iti pannakapetision ti kabsatna, ni Elias; ti kayongna, ni Victorino Lopez ken ti kaanakan a lalaki daytoy, ni Fidel Lopez.


text:
Naval, Biliran
Ti Naval ket maysa a maika-2 a klase nga ili ken isu ti kapitolio iti probinsia ti Biliran iti Filipinas.
Dagiti baranggay[urnosen | urnosen ti taudan]
Ti Naval ket politikal a nabingbingay iti 26 a barbaranggay.[2]
- Agpangi
- Anislagan
- Atipolo
- Calumpang
- Capiñahan
- Caraycaray
- Catmon
- Haguikhikan
- Padre Inocentes Garcia (Pob.)
- Libertad
- Lico
- Lucsoon
- Mabini
- San Pablo
- Santo Niño
- Santissimo Rosario (Smo. Rosario) (Pob.)
- Talustusan
- Villa Caneja
- Villa Consuelo
- Borac
- Cabungaan
- Imelda
- Larrazabal
- Libtong
- Padre Sergio Eamiguel
- Sabang
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Biliran". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 10 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Biliran". Datos ti Populasion ti Ili. Dibision ti Panagsukisok ti LWUA. Naala idi 10 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
1Adda sumagmamano a lallaki a naggapu idiay Judea a napan idiay Antiokia. Insursuroda dagiti kakabsat sadiay a dida maisalakan no dida makugit kas mayannurot iti Linteg ni Moises. 2Rimsua ti napudot a pannakisuppiat da Pablo ken Bernabe kadakuada. Daytoy ti gapuna a natudingan da Pablo ken Bernabe, kasta met ti sumagmamano a taga-Antiokia a mapan idiay Jerusalem tapno makisaritada kadagiti apostoles ken kadagiti panglakayen maipapan iti daytoy a parikut. 3Pinarubbuatan ida dagiti kamkameng ti iglesia. Bayat ti ilalabasda idiay Fenicia ken Samaria, impadpadamagda kadagiti mamati sadiay no kasano a nakombertir dagiti Hentil. Ket napalalo a rag-o dagiti kakabsat iti daytoy. 4Idi sumangpetda idiay Jerusalem, sinangaili ida ti iglesia, dagiti apostoles ken dagiti panglakayen. Insalaysayda ti amin nga inaramid ti Dios kadakuada. 5Ngem timmakder ti dadduma kadagiti mamati a kamkameng ti partido dagiti Fariseo. Kinunada, “Masapul a makugit dagiti Hentil ket maibilin a tungpalenda ti Linteg ni Moises.” 6Nagmimiting dagiti apostoles ken dagiti panglakayen tapno adalenda daytoy a banag. 7Kalpasan ti nabayag a panagsusuppiatda, timmakder ni Pedro ket kinunana, “Kakabsatko, pagaammoyo a kadagiti immun-una nga aldaw, siak a maysa kadakayo, pinilinak ti Dios a mangikasaba iti Naimbag a Damag kadagiti Hentil tapno dumngeg ken mamatida. 8Ket ti Dios a makaammo iti pampanunoten ti amin, impakitana ti yaanamongna kadagiti Hentil babaen iti pannangtedna kadakuada iti Espiritu Santo a kas iti pannangtedna kadatayo. 9Agpapadatayo iti imatang ti Dios ket awan pakaidumaantayo kadakuada. Pinakawanna dagiti basolda agsipud ta namatida. 10Apay ngarud a suotenyo ti Dios? Apay nga ipabaklayyo kadagiti mamati ti awit a di nabaelan dagiti kapuonantayo ken uray pay datayo? 11Ngem mamatitayo a maisalakantayo babaen iti parabur ni Apo Jesus, ket kasta met ti panangisalakan kadakuada ti Dios.” 12Nagulimek ti entero a taripnong. Dimngegda kada Bernabe ken Pablo a nagipadamag kadagiti pagilasinan ken milagro nga inaramid ti Dios kadagiti Hentil babaen kadakuada. 13Idi malpasda, nagsao met ni Santiago. “Kakabsat,” kinunana, “denggendak kadi! 14Kaipalpalawag ni Simon ti panangipakita ti Dios iti panangipategna kadagiti Hentil, babaen iti panangpilina kadagiti tattao a maipaay iti naganna. 15Paneknekan daytoy ti kinuna dagiti profeta, kas nailanad iti Nasantoan a Surat: 16‘Agsubliakto kalpasan daytoy, kuna ti Apo, ket bangonek manen ti pagarian ni David. Tarimaanekto dagiti narba a pasetna ket palagdaek manen. 17Iti kasta, umayto kaniak dagiti dadduma pay iti sangkataoan, amin a Hentil nga inayabak nga agbalin a kukuak. 18Kasta ti kuna ti Apo a nangipakaammo iti daytoy iti nabayagen a tiempo.’” 19Intuloy ni Santiago, “Iti panagkunak, ditay koma parigaten dagiti Hentil nga agturong iti Dios. 20Suratantayo ketdi ida ket ibagatayo dagitoy: ‘Dikay mangan kadagiti taraon a naidaton kadagiti didiosen. Lisianyo ti immoralidad. Dikay agsida iti saan a napadara nga animal ken iti dara.’ 21Nabayagen a naibasbasa ti Linteg ni Moises kadagiti sinagoga iti Aldaw a Panaginana, ket maikaskasaba dagiti saona iti tunggal ili.” 22Nagnunumoan dagiti apostoles ken dagiti panglakayen, agraman ti entero nga iglesia a pumilida iti sumagmamano a lallaki iti grupoda. Ibaonda ida a kumuyog kada Pablo ken Bernabe a mapan idiay Antiokia. Pinilida ti dua a lallaki a raraemen unay dagiti kakabsat, ni Judas a managan Barsabas ken ni Silas. 23Kastoy ti linaon ti impaw-itda a surat kadakuada: “Ay-ayatenmi a kakabsat a Hentil nga agnanaed dita Antiokia, Siria ken Cilicia: 24“Nadamagmi nga immay dita ti sumagmamano a lallaki a naggapu iti grupomi, ket nariribuk ken nagduaduakayo gapu kadagiti saoda. Saanmi nga imbilin a kasta ti aramidenda. 25Isut’ gapuna a nagtataripnongkami ket sangsangkamaysakami a nangpili kadagiti ibaonmi nga umay kadakayo. Kumuyogda kada patpatgenmi a Bernabe ken Pablo 26a nangipusta iti biagda iti panagserbi ken ni Apotayo a Jesu-Cristo. 27Ibaonmi ngarud da Judas ken Silas a mangipakaammo a personal kadagitoy nga insuratmi. 28Ta inkeddeng ti Espiritu Santo, ken inkeddengmi met a saandakayo a padagsenan malaksid dagitoy nasken nga alagaden: 29Dikayo mangan iti kanen a naidaton kadagiti didiosen. Dikay agsida iti dara. Dikay agsida iti saan a napadara nga animal. Adaywanyo met ti immoralidad. Naimbag ti pagbanaganyo no diyo aramiden dagitoy. Dios ti mangsalluad kadakayo. Dagitoy kakabsatyo, Apostoles ken Panglakayen.” 30Naparubbuatan dagiti naibaon ket napanda idiay Antiokia. Sadiay, tinipontiponda dagiti amin a mamati sada inted kadakuada ti surat. 31Idi nabasa dagiti tattao ti surat, napalalo ti rag-oda, gapu kadagiti balakad a linaonna. 32Profeta met da Judas ken Silas. Nabayag a nagsaoda ket pinapigsada ti pakinakem dagiti kakabsat. 33Kalpasan ti pannakipagtaengda sadiay iti sumagmamano nga aldaw, pinalubosan ken binendisionan ida dagiti kakabsat, ket nagsublida kadagiti nangibaon kadakuada. 35Ngem nagbati da Pablo ken Bernabe idiay Antiokia. Babaen iti tulong dagiti adu pay a kakabsat, insursuro ken inkaskasabada ti sao ti Apo. 36Kalpasan ti sumagmamano nga aldaw, kinuna ni Pablo ken ni Bernabe, “Inta sarungkaran dagiti kakabsat iti tunggal siudad a nangikaskasabaanta iti sao ti Apo. Kitaenta no kasano ti kasasaadda.” 37Kayat ni Bernabe nga ikuyog ni Juan Marcos, 38ngem inkeddeng ni Pablo a saan a nasayaat nga ikuyogda gapu ta saan a nakikadkadua kadakuada agingga a nalpas ti trabahoda no di ket nagsubli ket pinanawanna ida idiay Pamfilia. 39Rimsua ti nabara a panagsuppiatda ket daytoy ti gapuna a nagsinada. Inkuyog ni Bernabe ni Marcos ket naglayagda a nagturong idiay Chipre. 40Pinili met ni Pablo ni Silas a kaduana ket inkumit ida dagiti kakabsat iti parabur ti Dios, sada nagluas. 41Sinursorda ti Siria ken Cilicia a nangpabpabileg kadagiti iglesia.
Copyright
Learn More


text:
DAGITI LINAONNA
Paset 1 PANAMARSUA INGGANA TI LAYUS
- Ti Dios Nagparsua
- Ti Napintas a Hardin
- Umuna a Lalaki ken Babai
- Apay Napukawda ti Taengda
- Nangrugi ti Kinarigat
- Ti Naimbag nga Anak, ken ti Dakes
- Ti Natured a Lalaki
- Dagiti Higante iti Daga
- Nagaramid Daong ni Noe
- Ti Dakkel a Layus
Paset 2 TI LAYUS INGGANA ITI PANNAKAISALAKAN MANIPUD EGIPTO
- Ti Umuna a Bullalayaw
- Nagaramid Dagiti Tattao ti Dakkel a Torre
- Abraham—Gayyem Ti Dios
- Sinuot ti Dios ni Abraham
- Timmaliaw ti Asawa ni Lot
- Ni Isaac Nangala ti Nasayaat nga Asawa
- Singin a Nagduma
- Ni Jacob Napan Haran
- Ni Jacob Dakkel Pamiliana
- Nairubo ni Dina
- Ni Jose Ginura ti Kakabsatna
- Ni Jose Naibalud
- Ti Tagtagainep ni Paraon
- Sinuot ni Jose ti Kakabsatna
- Ti Pamilia Napan Egipto
- Matalek ni Job iti Dios
- Ti Dakes nga Ari Nagturay iti Egipto
- Naispal ti Ubing a Moises
- No Apay Nagtalaw ni Moises
- Ti Dumardarang a Kayo
- Ni Moises ken Aaron Nagparangda ken Paraon
- Ti 10 a Saplit
- Panangballasiw iti Nalabaga a Baybay
Paset 3 PANNAKAISPAL MANIPUD EGIPTO INGGANA TI UMUNA NGA ARI TI ISRAEL
- Ti Baro a Taraon
- Ited ni Jehova ti Lintegna
- Ti Balitok a Baka
- Ti Tolda a Pagdaydayawan
- Ti 12 nga Espia
- Ti Baston ni Aaron Nagsabong
- Pinang-or ni Moises ti Bato
- Ti Uleg a Suer
- Ti Asno Agsao
- Ni Josue Nagbalin a Lider
- Inlemmeng ni Rahab Dagiti Espia
- Ibaballasiw iti Jordan
- Ti Bakud ti Jerico
- Ti Agtatakaw iti Israel
- Nasisikap a Gabaonitas
- Ti Init Nagintek
- Dua a Natured a Babbai
- Ni Ruth ken Noemi
- Ni Gideon ken ti 300 a Buyotna
- Ti Kari ni Jefte
- Ti Kapipigsaan a Lalaki
- Ti Ubing a Nagserbi iti Dios
Paset 4 TI UMUNA NGA ARI TI ISRAEL INGGANA TI PANNAKAKAYAW IDIAY BABILONIA
- Ni Saul—Umuna nga Ari ti Israel
- Pinili ti Dios ni David
- Ni David ken Goliat
- No Apay Agtalaw ni David
- Ni Abigail ken David
- Nagbalin nga Ari ni David
- Riribok iti Balay ni David
- Masirib nga Ari Salomon
- Imbangon ni Salomon ti Templo
- Nabingay ti Pagarian
- Jezabel—Dakes a Reina
- Ni Josafat Nagtalek ken Jehova
- Ub-ubbing a Nagbiag Manen
- Ti Balasitang Tulonganna ti Maingel a Lalaki
- Ni Jonas ken ti Dakkel nga Ikan
- Nangikari ti Dios ti Paraiso
- Tinulongan ti Dios ni Ari Ezekias
- Maudi a Naimbag nga Ari ti Israel
- Ti Lalaki a di Mabuteng
- Uppat nga Ubbing Idiay Babilonia
- Nadadael ti Jerusalem
Paset 5 PANNAKAKAYAW IDIAY BABILONIA INGGANA TI PANANGBANGON MANEN TI BAKUD TI JERUSALEM
- Saanda nga Agruknoy
- Surat ti Ima iti Diding
- Ni Daniel Idiay Rukib Dagiti Leon
- Pinanawanda ti Babilonia
- Talek iti Tulong ti Dios
- Ni Mardokeo ken Ester
- Dagiti Bakud ti Jerusalem
Paset 6 PANNAKAIYANAK NI JESUS INGGANA TI IPAPATAYNA
- Nagparang ti Anghel ken Maria
- Naiyanak ni Jesus iti Kuadra
- Lallaki nga Inturong ti Bituen
- Ni Jesus Idiay Templo
- Ni Juan Bautisaranna ni Jesus
- Dinalusan ni Jesus ti Templo
- Kadua ti Babai Idiay Bubon
- Nangisuro ni Jesus Idiay Bantay
- Ni Jesus Pinagungarna Dagiti Natay
- Ni Jesus Nangpakan ti Adu
- Inayatna Dagiti Ubbing
- Ti Panangisuro ni Jesus
- Inagasan ni Jesus Dagiti Masakit
- Immay ni Jesus kas Ari
- Idiay Bantay ti Olivo
- Iti Makingngato a Kuarto
- Ni Jesus Idiay Hardin
- Pinatayda ni Jesus
Paset 7 TI PANAGUNGAR NI JESUS INGGANA TI PANNAKAIBALUD NI PABLO
- Nabiag ni Jesus
- Iti Sipupunit a Kuarto
- Ni Jesus Nagsubli Idiay Langit
- Panaguray Idiay Jerusalem
- Naibulos iti Pagbaludan
- Inuborda ni Esteban
- Iti Dalan Agturong Damasco
- Ni Pedro Sarungkaranna ni Cornelio
- Timoteo—Katulongan ni Pablo
- Ti Ubing a Nakatuglep
- Pannakaisadsad Iti Isla
- Ni Pablo Idiay Roma


text:
No Agin-innayat ti Lalaki ken Babai, Mabalin Kadi nga Agkabbalayda Uray no Saanda a Nagkasar?
Sungbat ti Biblia
Nalawag a kuna ti Biblia a ti “
Dios ukomennanto dagiti mannakiabig.” (Hebreo 13:4) Ti Griego a sao para iti “pannakiabig,” ket por·neiʹa. Ramanen dayta ti panagseks ti di pay nagkasar. Gapuna, iti imatang ti Dios, saan nga umiso nga agkabbalay ti lalaki ken babai a di pay nagkasar—uray no adda panggepdan nga agkasar.
Kasanon no agin-innayatda unay? Ipaannurot latta ti Dios a saanda a mabalin ti agdenna no saanda pay a nagkasar. Ti Dios ti nangted kadatayo iti kapasidad nga agayat. Ayat ti kangrunaan a kualidad ti Dios. (1 Juan 4:8) Gapuna, adda naimbag a rasonna a mangipaannurot a ti panagseks ket para laeng kadagiti agassawa.
Ammuem ti Ad-adu Pay
Agpatulong iti Dios Tapno Naragsak ti Panagasawayo
Sumayaat ti relasionyo nga agassawa no isaludsodyo dagitoy.


text:
1Inayaban ni Jesus dagiti sangapulo ket dua nga adalan ket intedna kadakuada ti pannakabalin ken turay a mangpaksiat kadagiti amin a demonio ken mangpaimbag kadagiti masakit. 2Kalpasanna, imbaonna ida a mangikasaba iti Pagarian ti Dios ken mangpaimbag kadagiti masakit. 3Kinunana kadakuada, “Dikayo mangitugtugot iti uray ania, sarukod man wenno bay-on, kanen man wenno kuarta, uray pay pagsukatanyo. 4No adda mangawat kadakayo, agdaguskayo iti dayta a balay inggana a pumanawkay iti dayta nga ili. 5No didakay awaten, panawanyo dayta nga ili ket pampagenyo ti tapok iti sakayo a kas pakaballaaganda.” 6Pimmanaw dagiti adalan ket sinursorda ti amin a barrio. Inkaskasabada ti Naimbag a Damag, ken nangag-agasda kadagiti masakit iti amin a lugar. 7Nadamag ni Herodes nga agturay iti Galilea dagiti amin a mapaspasamak ket napalalo ti pannakariribukna gapu ta adda sumagmamano a tattao nga agkunkuna a nagungar ni Juan a Mammuniag. 8Kuna met dagiti dadduma a nagparang ni Elias. Adda pay nagkuna a nagungar ti maysa kadagiti immun-una a profeta. 9“Pinaputolak ni Juan,” kinuna ni Herodes, “ngem siasino daytoy a tao a madamdamagko?” Manipud idin, tinarigagayanna a makita ni Jesus. 10Nagsubli dagiti apostoles ket sinaritada ken ni Jesus ti amin nga inaramidda. Inkuyogna ida a napan iti ili a managan Betsaida. 11Nadamag daytoy dagiti tattao ket simmurotda kenkuana. Inawatna ida ket inkasabana kadakuada ti Pagarian ti Dios. Pinaimbagna dagiti masapul a maagasan. 12Mumalemen idi napan kenkuana dagiti sangapulo ket dua nga adalan. “Pagawidemon dagiti tattao,” kinunada, “tapno mapanda kadagiti kabangibang nga il-ili ken barbarrio ket agbirokda iti kanen ken pagdagusanda, ta adayotayo kadagiti balbalay.” 13“Ikkanyo ketdi ida iti kanenda!” insungbat ni Jesus. “Lima a tinapay ken dua nga ikan laeng ti adda kadakami,” kinunada. “Kayatmo kadi nga inkam gumatang iti ipakan kadakuada amin?” 14(Aglimaribu ti bilang dagiti lallaki sadiay.) “Pagtugawenyo a magrupo-grupo dagiti tattao; saglilimapulo iti tunggal grupo,” imbilin ni Jesus kadagiti adalan. 15Nagtungpal dagiti adalan ket pinagtugawda dagiti amin a tattao. 16Innala ni Jesus dagiti lima a tinapay ken dua nga ikan. Timmangad sadi langit sa nagyaman iti Dios. Pinispisina dagiti tinapay ket intedna kadagiti adalan tapno ibunongda kadagiti tattao. 17Nanganda amin ket nabsogda. Inurnong dagiti adalan dagiti natda ket napno ti sangapulo ket dua a basket a nagikabilanda. 18Iti maysa nga aldaw, idi agkarkararag a maymaysa ni Jesus, immasideg kenkuana dagiti adalan. “Siasinoak kano iti panagkuna dagiti tattao?” sinaludsodna kadakuada. 19“Adda agkuna a sika ni Juan a Mammuniag,” insungbatda. “Adda met agkuna a sika ni Elias. Adda pay agkuna a nagungar ti maysa kadagiti immun-una a profeta.” 20“Ket dakayo,” sinaludsodna kadakuada, “siasinoak iti panagkunayo?” “Sika ti Cristo ti Dios,” insungbat ni Pedro. 21Siiinget ni Jesus a nangbilin kadakuada nga awan pangibagbagaanda iti daytoy. 22Kinunana pay: “Masapul nga agsagabanto iti napalalo ti Anak ti Tao ken laksiden dagiti panglakayen, dagiti panguloen a papadi ken dagiti mamaestro iti Linteg. Mapapatayto, ngem mapagungarto iti maikatlo nga aldaw.” 23Ket kinunana kadakuada amin: “Ti agtarigagay a sumurot kaniak, masapul a tallikudanna ti bagina, ibaklayna ti krusna iti inaldaw, ket surotennak. 24Ta ti tao a mangisalakan iti biagna, mapukawnanto. Ngem ti makapukaw iti biagna gapu kaniak, maisalakannanto. 25Adda aya magunggona ti tao no matagikuana ti entero a lubong ngem mapukaw wenno madadael met ti biagna? Awan! 26Ti mangibain kaniak ken iti pannursurok, ibainto met ti Anak ti Tao inton umay iti bukodna a dayag, iti dayag ti Ama ken dagiti nasantoan nga angheles. 27Laglagipenyo daytoy: Adda sumagmamano kadakayo ditoy a dinto matay agingga iti makitada ti Pagarian ti Dios.” 28Agarup maysa a lawas kalpasan ti panangisao ni Jesus kadagitoy, inkuyogna da Pedro, Juan ken Santiago ket simmang-atda iti bantay tapno agkararag. 29Idi agkarkararag, nagbalbaliw ti langana ket makasisirap ti pudaw dagiti pagan-anayna. 30Pagammoan, adda dua a lallaki a makisasao kenkuana—da Moises ken Elias. 31Nagparangda iti nailangitan a dayag. Kasarsaritada ni Jesus maipapan iti asidegen a panangtungpalna iti panggep ti Dios babaen iti ipapatayna idiay Jerusalem. 32Nargaan idi ti turog ni Pedro ken dagiti kaduana, ngem idi makariingda, nakitada ti dayag ni Jesus ken dagiti dua a lallaki nga agtatakder iti abayna. 33Bayat ti ipapanaw dagiti dua iti yan ni Jesus, kinuna ni Pedro kenkuana: “Apo, nagsayaaten ti kaaddatayo ditoy! Mangaramidkam iti tallo a kalapaw: maysa para kenka, maysa para ken ni Moises, ket ti maysa para ken ni Elias.” (Dina ammo idi ti sasawenna.) 34Madama pay la nga agsasao idi agparang ti maysa nga ulep a nanglinong kadakuada ket nagbuteng dagiti adalan idi kumotan ida ti ulep. 35Adda timek a naggapu iti ulep a nagkuna: “Daytoy ti Anakko, ti pinilik. Isu ti denggenyo.” 36Idi agpukawen ti timek, ni laengen Jesus ti adda. Nagulimek dagiti adalan ket awan nangibagbagaanda idi iti aniaman a nakitada. 37Iti sumaruno nga aldaw, simmalogda iti bantay. Adu a tattao ti simmabat ken Jesus. 38Pagammoan, maysa kadakuada ti nagpukkaw. “Maestro,” impakpakaasina, “kitaem kadi daytoy barok, ti kakaisuna nga anakko. 39No luganan ti dakes nga espiritu, pagikkisenna a kellaat, pagkissiwenna ket paglabutabenna ti ngiwatna. Parigatenna unay ket dina kayat a panawan. 40Dinawatko kadagiti adalam a paksiatenda koma, ngem dida nabalinan.” 41“Tattao a managdakdakes ken awanan pammati!” kinuna ni Jesus. “Kasano pay kabayag ti kaaddak iti dennayo? Kasano pay kabayag ti panagan-anusko kadakayo?” Ket kinunana iti ama ti ubing, “Yegmo ditoy ti anakmo.” 42Idi umas-asideg ti ubing, imbalat ti demonio ket pinagkissiwna. Ngem inungtan ni Jesus ti dakes nga espiritu, pinaimbagna ti ubing sana inyawat ken ni amana. 43Nagsiddaaw dagiti amin a tattao iti naindaklan a pannakabalin ti Dios. Masmasdaaw pay laeng dagiti tattao iti amin nga inaramid ni Jesus, idi kunana kadagiti adalanna, 44“Diyo liplipatan daytoy ibagak kadakayo: Dandanin mayawat ti Anak ti Tao iti pannakabalin dagiti tattao.” 45Ngem dida ammo ti kaipapanan ti sinaona ta nailimed kadakuada tapno dida maawatan. Nagbutengda nga agsaludsod kenkuana maipapan iti daytoy. 46Adda rimsua a panagsusuppiat kadagiti adalan no siasino kadakuada ti kangrunaan. 47Ammo ni Jesus ti pampanunotenda, isut’ gapuna a nangala iti maysa nga ubing, ket pinagtakderna iti abayna 48sana kinuna kadakuada, “Ti umawat iti daytoy nga ubing gapu kaniak, siak ti awatenna. Ket ti umawat kaniak, awatenna met ti nangibaon kaniak. Ta ti kanunumoan kadakay amin, isu ti kangrunaan.” 49“Apo,” impulong ni Juan, “nakitami ti maysa a tao a mangpakpaksiat kadagiti demonio babaen iti naganmo. Pinaritanmi gapu ta ditayo met kadua.” 50“Saanyo a paritan,” kinuna ni Jesus kenkuana ken kadagiti dadduma nga adalan, “ta kaduayo ti saan a bumusor kadakayo.” 51Idi umasidegen ti aldaw a pannakayuli ni Jesus sadi langit, inkeddengna ti mapan idiay Jerusalem. 52Pinaunana ti sumagmamano a tattao. Napanda iti maysa a barrio idiay Samaria tapno isaganada ti amin para kenkuana. 53Ngem saan nga inawat dagiti tattao sadiay, ta nalawag a mapan ni Jesus idiay Jerusalem. 54Idi makita daytoy da Santiago ken Juan nga adalanna, kinunada, “Apo, kayatmo nga awaganmi a bumaba ti apuy sadi langit tapno uramenna ida?” 55Sinango ni Jesus dagiti adalan sana binabalaw ida. 56Kalpasanna, napan ni Jesus ken dagiti adalanna iti sabali a barrio. 57Idi addada iti dalanda, immasideg ti maysa a lalaki ket kinunana ken ni Jesus, “Sumurotak kenka, uray sadino ti papanam.” 58“Adda rukib dagiti musang, ken adda umok dagiti tumatayab, ngem awan pagiddaan ken paginanaan ti Anak ti Tao,” insungbat ni Jesus. 59Kinunana iti sabali a lalaki, “Surotennak.” Ngem kinuna ti lalaki, “Apo, innak man pay ipumpon ni amak.” 60Kinuna ni Jesus kenkuana, “Bay-am dagiti natay a mangipumpon kadagiti minatayda. Inka ketdi ikasaba ti Pagarian ti Dios.” 61Adda manen sabali a nagkuna ken ni Jesus, “Sumurotak kenka, Apo, ngem innak kadi pay agpakada iti familiak.” 62Kinuna ni Jesus kenkuana, “Ti mangrugi nga agarado sa taliaw a taliaw, saan a maikari iti Pagarian ti Dios.”
Copyright
Learn More


text:
William McKinley
Ni William McKinley Jr. (Enero 29, 1843 – Septiembre 14, 1901) ket isu idi ti maika-25 a Presidente iti Estados Unidos, a nagserbi manipud idi Marso 4, 1897, aginggana idi pimmusay. Ni McKinley ket nangidaulo ti pagilian ti panagballigi iti Gubat ti Espaniol–Amerikano, nangipangato kadagiti panagsalaknib a taripa ti mangiragpat ti Amerikano nga industria, ken nagitalinaed ti pagilian iti balitok a pagalagadan iti panangilikud ti panagbussog a singasing. Ti administrasion ni McKinley ket naigibus kalpasan ti pannakapapatayna idi Septiembre 1901, ngem ti panagpresidentena ket nangrugi ti panawen iti sumurok a pagkatlo ti siglo a tinurayan babaen ti Partido Republikano.
Ni McKinley ket nagserbi idiay Sibil a Gubat ken ngimmato manipud ti pribado aginggana ti honorario a komandante. Kalpasan ti gubat, isu ket nagtaeng idiay Canton, Ohio, nga isu idiay ket nagsanay ti linteg ken inasawana ni Ida Saxton. Idi 1876, isu ket nabutosan idiay Kongreso, nga isu ket nagbalin a eksperto ti Partido Republikano iti panagsalaknib a taripa, nga isu ket nangikari a daytoy ket mangiyeg ti rang-ay. Ti bukodna a McKinley a taripa idi 1890 ket kaaduan a naisuppiatan idi; ti pannakasuppiat daytoy, a kimmaduaan ti Demokrato a panagidistrto manen a naigandat ti panakagerrymanderingna a maikkat ti opisina, ket nangiturong ti panakaabakna iti Demokratiko a guedday idi 1890. Isu ket nabutosan a gobernador ti Ohio idi 1891 ken 1893, a nagiturong ti naipatengngaan adalan a nagbaetan ti panagayta ti kapitolio ken obra. Ti panagtulong ti asindeg nga agbalbalakd kaniana a ni Mark Hanna, isu ket nakagun-od ti Republikano a nominasion para iti presidente idi 1896, iti katengngaan ti ekonomiko a panagsagsagabaamid. Inabakna ti Demokratiko a kasupiatna, a ni William Jennings Bryan, kalpasan ti maysa a sanguana ti bangsal a kampania nga isu ket nagipatakder ti "nasalun-at a kuarta" (ti balitok a pagalagadan malaksid no mabaliwan babaen ti intersiona nga annurotan) ken nagikari a ti nagato a taripa ket mangiyeg ti rang-ay.
Ti napardas a pangrang-ay ti ekonomia ket isu ti nagmarka ti panakapresidente ni McKinley. Isu tinagiragpat ti Dingley a Taripa idi 1897 tapno masalakniban dagiti agpatpataud ken agob-obra ti pabrika manipud kadgiti ganganaet a kabinglay, ken idi 1900, isu ket nakagu-od ti panakaruar ti Tignay ti Balitok a Pagalagadan. Ni McKinley ket nagnamnama a mangawis ti Espania a nmangited ti panakawayawaya ti agrebrebelde a Kuba nga awan ti panagsuppiat, ngem idi napaay ti negosasion, isu ket nangidaulo tipagillian iti Espaniol–Amerikano a Gubat idi 1898; ti panagballigi ti E.U. ket napardas ken nakeddeng. A kas paset ti ti nagbanagan ti kappia ti Espania ket naisapulan a mangisubli dagiti kangrunaan a ballasiw taaw a kolonia ti Estados Unidos iti Puerto Rico, Guam, ken ti Pilipinas; ti Kuba ket naikarian idi ti panakawayawaya ngem iti dayta a panwen ket nabati babaen ti panagtengngel ti Buyot ti Estados Unidos. Ti panakaikapet ti Estados Unidos ti nawaya nga estado ti Republika iti Hawaii idi 1898 ken nagbalin a teritorio ti Estado sUnidos.
Ni McKinley inabakna manen ni Bryan iti 1900 panagbutos ti presidente, iti maysa a kampania naipatengngaan ti isip iti imperialismo, panagrang-ya, ken nawaya apirak. Ni Presidente McKinley ket naasasinado babaen ti maysa nga anarkista idi Septiembre 1901, ken sinaruno idi babaen ni Bise Presidente Theodore Roosevelt. Dagiti historiador ket nagipaamateg ti 1896 a panagballigi ni McKinley a kas maysa a panagilini amanen a panagbutos, a ti awan ti maararamid a politiko ti kalpasan ti Sibil a Gubat a panawen ket nangited ti dalan ti Uppat a Partido a Sistema a tinurayan dagiti Republikano, a daytoy ket nangrugian ti Narang-ay a Panawen. Isu ket naikabil ti asideg ti tengnga a panakairanggo dagiti Amerikano a presidente.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Kategoria:William McKinley iti Wikimedia Commons


text:
Numero
Ti numero ket isu ti matematiko a banag nga inus-usar iti bilang, etiketa, ken rukod. Iti matematika, ti pannkaipalawag ti numero ket naipaatiddogen kadagiti napalabas a tawen tapno mairaman dagiti numero a kas ti sero, dagiti negatibo a numero, dagiti rasional a numero, dagiti irrasional a numero, ken dagiti narikut a numero.
Dagiti matematiko nga operasion ket dagiti naisangayan a pamay-an a mangala ti maysa wenno ad-adu a numero a maikabil ken agpataud ti numero a kas ti maiparuar.
Dagiti nota[urnosen | urnosen ti taudan]
Dagiti nagibasaran[urnosen | urnosen ti taudan]
- Tobias Dantzig, Numero, ti pagsasao iti siensia; ti kritiko a panagsukisok para iti naikultura a saana matematiko, New York, The Macmillan company, 1930.
- Erich Friedman, Ania kadi a ti pannakaipangruna iti daytoy a numero?
- Steven Galovich, Pangyuna kadagiti Matematiko nga Estruktura, Harcourt Brace Javanovich, 23 Enero 1989, ISBN 0-15-543468-3.
- Paul Halmos, Ampapaok nga Agasmang ti Teoria, Springer, 1974, ISBN 0-387-90092-6.
- Morris Kline, Matematiko a Panunot manipud ti Taga-ugma aginggan iti Moderno a Panawen, Unibersidad ti Oxford a Pagmalditan, 1972.
- Alfred North Whitehead ken ni Bertrand Russell, Principia Mathematica aginggana ti *56, Unibersidad ti Cambridge a Pagmalditan, 1910.
- George I. Sanchez, Aritmetika iti Maya, Austin-Texas, 1961.


text:
Friday, August 02, 2013
(Biagek man daytoy bareng no dipay nagkasamekan ti dalan...)
Vicassan: Maysa a Taldiap
No kastoy a kapator iti pannakidangadang ti writer’s block, ti panangsubli kadagiti tugot iti napalabas ket posible nga isublina met ti ayamuom ti musa, ket iti pannakasay-op ti pay-odna sumanikar met ti agdudungsa a muging. Ngata a, adda met kinapudnona?
Nataldiapak ti New Vicassan’s English-Pilipino Dictionary, ti agtallo pulgada kapuskolna a diksionario. Nabayag met a miningmingak. Nabayagen a diak inuk-ukag, diak payen malagip no kaano ti naudi. Ta sipud nagkompiuter datao idi 2002, saanen a masango nga ukraden ta adda met built-in ti MS Word (English) sabali laeng ti internet a naynay a kamangan no kasapulan; idinto ta kadagiti napalpalabas a tawen ket kangrunaan nga alikamen isuda ken ti Webster’s Ninth New Collegiate Dictionary a kas pakalaglagipan iti panaglaklako iti nateng ken prutas. Ti Vicassan ket ginatang a kas pakalaglagipan iti maudi a sueldo a kas mannurat iti radio (1992-1997) iti MPBC ken ginatang idi September 27, 1997, a kas insurat iti petsa ti pannakagatangna a mabasa iti flyleaf daytoy a pagbalikasan.
Inusarko ti balikas a pagbalikasan imbes a diksionario (Spanish-Iloko); daytoy ngamin a balikas ti insingasing idi ni Manong Pelagio Alcantara a kas mabasa iti naiwaras a napagadalan iti GUMIL La Union Convention a napasamak idi Enero 1990.
Vicassan lattan ti pangawagko itoy a diksionario a Pilipino a sinurat da Vito Castillo Santos ken Luningning L. Santos. Vicassan, ta dayta ti pangiyababaan (contraction) ti nagan ‘toy lexicographer.
Apay ngata a P, kayatmo a damagen? P as in Pilipino, saan ket nga F koma a kas iti mabasbasa a balbalikas iti kabaruanan ortograpia?
Iti sinurat/salaysay ni Ambeth R. Ocampo a napauloan iti “Who is Vicassan?” iti librona nga ‘Aguinaldo’s Breakfast and other Looking Back Essays’ ken immuna a nabasa dagitoy iti panid ti Weekend Magazine ti Philippine Daily Express ken iti Sunday Inquirer Express. Inlawlawag ni Vito Castillo Santos a saanna a kanunongan ti kabaruanan nga ortograpia a maus-usar iti Tagalog.
Napasamak dayta a panangilawlawag idi napan ininterbiu ni Ambeth Ocampo ni Vicassan sadiay balayda idiay Quezon City.
Ni Vicassan ket anak ni nalatak a mannurat Lope K. Santos, ti nangsurat iti kaunaan a Pilipino grammar, ti Bararila ng Wikang Pambansa.
Insurat ni kalatakan nga historian iti agdama a panawen, Ambeth Ocampo ti insalaysay ni Vicassan: “I was working at the Institute of National Language. My father, Lope K. Santos, was the director and, of course you know that he formulated the first Bararila ng Wikang Pambansa...”
(Nagatangtayo met ti libro ni Ambeth Ocampo nga ‘Aguinaldo’s Breakfast and other Looking Back Essays’ idi napantayo ginatang ti libro nga “Stainless Longganisa” ni nalatak unay a fictitious a nagan Bob Ong—pinapogi a nagan manipud ken ni komentarista a Bobong Pinoy iti www.bobongpinoy.com. (saanen a maakses), naadaw ti balikas a Bob Ong ‘iti bobong’ Pinoy manipud iti pinapogi nga email ti naayat a sumsumrek ken makitaktakunaynay iti forum; suspetsatayo idi a maysa a professor iti UP Diliman ni Bob Ong, isu a dinamagtayo a mismo iti suspetsatayo a professor ngem dina met inamin; ket agingga ita, awan ti makaibaga ti kinaasino ni Bob Ong; ngem agsublitayon ken ni Vicassan, subliantayto ni Bob Ong iti sumaruno a topiko.)
No apay ngata, kunam, a ‘P’ ti inusar ni Vicassan?
Ni met laeng Vicassan iti makailawlawag iti nalawag unay a kaipapananna iti sumaruno nga isyo.
Insurat ni Ambeth Ocampo iti librona ti interbiuna ken ni Vicassan: “Right now, I am upset over this new orthography. Some quarters are calling the language ‘Filipino’ with an ‘f’ instead of ‘p’ because the Constitution spelled it that way. I keep wondering about this so-called Filipino. For example they translate the English word ‘case’ as ‘kaso’ which is usual but wrong. The correct word for ‘case’ is derived from the Spanish—asunto...”
Wen, met a. Korek.
Ket nalagipko met ti komentario ni National Artist for Literarature Virgilio Almario, AKA Rio Alma maipapan iti translation kontra popularized a balikas. Ta uray ania a diksionario, saan a masarakan ti balikas nga ‘aspeto’—as in aspeto ng buhay. Aspeto wenno aspect iti English. Ngem awan iti diksionario dayta a balikas, uray no agbalibaliktadka kada agpugipugiit a mangsarak. Kas kuna met laeng ni Rio Alma, aspekto ti umno a translation. Ta uray isuna (Almario) ket nagar-aramat met kadagiti popularized wenno pinanday a balikas (coin word).
Idi 1987, uray la datao nagbalibaliktad kada nagpugipugiit a nangbirbirok iti diksionario ti balikas a ‘katon’ a kas mabasa iti paboritok a daniw ‘toy national artist for literature, a napauloan iti “Katon Para Sa Limang Pandama.” Ngem saantayo a nasarakan dayta a balikas a katon. Iti panangutobtayo, panangusisa, imbalibaliktad, impugipugiit a nalaing ti daniw, ti balikas a katon ken pinanday a balikas manipud iti English a ‘cotton’ wenno iti popularized a Taglish. (Sumarunonto a topiko ti pinanday a balikas.)
Isu nga awan kanon ti nasayaat a Filipino dictionary, kuna ni Vicassan, “Due to my critical look at language and my writing, I realized there was no good Filipino dictionary. I wanted to show all these academics I could do it even without a college degree.”
Ala ket, kunatayo met, iti Iluko, no ania daydiay ortograpia nga usarmo, mabalin latta—no agusarka iti kabaruanan wenno surat-lakay nga adda dagiti letra C, Q ken dadduma pay. Ta di met basta mapunas lattan ti nakairuaman ken nariingan dagiti nataenganen, isu a kanunongantayo latta met ni Vicassan dayta a kunana.
Nupay nagmuraregtayo met idi 90s iti panagusaran iti P ken F. Isu a dinamagtayon a mismo ken ni komisioner ti Linangan ng Wikang Pambansa, Dr. Leocio Deriada, ket kunana, ti F=Filipino para iti amin, isu a nawaya ti amin a mangilaok (incorporates) ti bukodna a dila, ta lenguahe ngarud ti amin a Pinoy daytoy isu a nasken met a pabaknangen; ket ti maysa a wagas iti panangpabaknang itoy ket iti panangilaok kadagiti kabukbukodan a dila ken dagiti coin word. Ayunak daytoy a wagas.
Isu a no agsurattayo iti Tagalog, adda latta laokna nga Iluko, Nabaloi, Kankanaey wenno Pangasinense. Nakitak daytoy a wagas dagiti mannurat iti Bicolnon ken dadduma pay a lenguahe. Apay ketdin a diak met aramiden?
Insurat ni Leoncio P. Deriada, PhD iti artikulona a rimuar iti Kritika Kultura: “Home Life poets outside West Visayas have taken the cue and the results is indeed interesting. Prize-winner and Baguio based Jimmy M. Agpalo, Jr. incorporates Iluko and Cordilleran words into his text...”
Iti daytoy a panangtaldiap iti Vicassan, nakitatayo iti nagdumaan ti panawen ti makinilia ken kompiuter. Idi panawen da Underwood ken dadduma pay kasinsinnallabay a kanayon da Vicassan ken Webster, correction fluid ken correction tape, non-separable ti relasion a makunkuna; ngem iti ilulutuad dagiti pumarasapas a PC makers’ iti eksena, in-inut a naipasuli dagiti napateg usaren iti napalabas a panawen, dimteng ti panagbalbaliw, nasurok a maysa a dekada iti napalabas.
Ngem ipinalmi, takderanmi, iti kaanoman dinto pulos agkupas ti Vicassan...@
Posted by Ka Iddo at 4:07 PM
No comments:
Subscribe to: Post Comments (Atom)


text:
Selma Lagerlöf
Ni Selma Ottilia Lovisa Lagerlöf (Panangibalikas a Sueko: [ˈsɛlma ˈlɑːɡərˌløːv] ( denggen); 20 Nobiembre 1858 – 16 Marso 1940) ket maysa idi a a Suéko a mannurat. Isu ti immuna a babai a nagunggunaan ti Premio Nobel iti Literatura, ken kaaduan a naamammuan para iti librona a para kadagiti ubbing a Nils Holgerssons underbara resa genom Sverige (Dagiti Nakakaskasdaaw a Panagbanbanniaga ni Nils).
Nasapa a biag[urnosen | urnosen ti taudan]
Naipasngay idiay Mårbacka[1] (ti tattan a Munisipalidad ti Sunne) ti maysa nga asienda idiay Värmland idiay lumaud a Suésia, ni Lagerlöf ket anak ti ni Teniente Erik Gustaf Lagerlöf ken Louise Lagerlöf née Wallroth. Ti maikapat nga annakda, naipangay isuna nga addaan ti dunor ti patong. Daytoy a nasapa a pangsakit ket nagbanagan ti panakapilay ti dua a saka na, ngem isuna ket immimbag met laeng. Isu ket maysa a naulimek nga ubing, naganetget isuna a maipada dagiti katawenan na, nga isu ket agay-ayat nga agbasbasa. Ti panakalako ti Mårbacka kapasan ti panagsakit ni tatangna idi 1884 ket naganetgetan ti irarang-ayna.
Dagiti nagibasaran[urnosen | urnosen ti taudan]
- ^ H. G. L. (1916), "Miss Lagerlöf idiay Marbacka", iti Henry Goddard Leach, Ti Amerikano-Eskandinabiano a repaso, 4, Amerikano-Eskandinabiano a Pundasion, p. 36


text:
Alicia, Bohol
Ti Alicia ket maysa a maika-4 a klase nga ili iti probinsia ti Bohol iti Filipinas.
Dagiti baranggay[urnosen | urnosen ti taudan]
Ti Alicia ket nabingbingay a politikal kadagiti 15 a barbaranggay.[2]
- Cabatang
- Cagongcagong
- Cambaol
- Cayacay
- Del Monte
- Katipunan
- La Hacienda
- Mahayag
- Napo
- Pagahat
- Poblacion (Calingganay)
- Progreso
- Putlongcam
- Sudlon (Omhon)
- Untaga
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Bohol". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 6 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Bohol". Datos ti Populasion ti Ili. Dibision ti Panagsukisok ti LWUA. Naala idi 6 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
MANIPUD ITI ARCHIVES
Maika-100 a Tawen ti Makapabileg-Pammati a Pabuya
“Kasla makitkitak a personal ni Kabsat Russell!”—Maysa a nakabuya iti “Photo-Drama” idi 1914.
ITA a tawen ti maika-100 nga anibersario ti damo a pannakaipabuya ti “Photo-Drama of Creation,” ti naisangsangayan a pabuya a nadisenio a mangpabileg iti pammati dagiti tattao iti Biblia kas Sao ti Dios. Iti panawen a nadadael ti pammati ti adu a tattao gapu iti ebolusion, pannakakuestionar ti Biblia, ken panagduadua, intampok ti “Photo-Drama” a ni Jehova ti Namarsua.
Ni Charles T. Russell, a mangidadaulo idi kadagiti Bible Students, ket kanayon nga agbirbirok iti kaepektibuan ken kapartakan a pamay-an a mairanud ti kinapudno a linaon ti Biblia. Nasurok a 30 a tawen idin a sieepektibo nga us-usaren dagiti Bible Students dagiti nayimprenta a publikasion. Ngem adda baro a pamay-an a napanunotda nga usaren—ti motion pictures, wenno pelikula.
PANANGIWARAGAWAG ITI EBANGHELIO BABAEN TI PELIKULA
Naipabuya iti publiko ti umuna a silent motion pictures idi dekada 1890. Sakbay pay ti 1903, addan narelihiosuan a pelikula a maipabpabuya iti maysa a simbaan iti New York City. Ti ngarud industria ti pelikula ket saan pay unay a nabayag idi isagsagana ni Russell ti “Photo-Drama” idi 1912. Pinampanunotna a babaen iti dayta, maipakaammo ti kinapudno iti Biblia iti nasaysayaat a pamay-an a di pay a naaramidan dagiti nayimprenta a publikasion.
Ti walo nga oras a presentasion ti “Photo-Drama,” a masansan a maipabuya iti uppat a benneg, itampokna ti 96 nga ababa a nairekord a lektiur iti Biblia nga ipaay ti maysa a nalatak ken napintas ti bosesna a pumapalawag. Klasikal a musika ti naaramat a background ti adu nga eksena. Dagiti batido nga opereytor impatokarda iti ponograpo dagiti timek ken musika a nairekord, nga igiddanda dagita iti dekolor nga slides ken dagiti nai-drama nga estoria iti Biblia.
“Iladawanna dagiti pasamak manipud pannakaparsua dagiti bituen agingga iti nadayag a tampok ti Sangaribu a Tawen a Turay ni Kristo.”—F. Stuart Barnes, 14 ti tawenna idi 1914
Kaaduan kadagiti naala nga eksena ken glass slides ket manipud kadagiti komersial nga estudio. Dagiti propesional nga artist a taga-Philadelphia, New York, Paris, ken London impintada dagiti ladawan iti glass slides ken films iti tunggal frame. Ti kaaduan a ladawan ket nagtitinnulongan nga inaramid dagiti agtrabtrabaho iti Art Room ti Bethel, a masansan a suktanda dagiti nadadael nga slides. Malaksid kadagiti nagatang a films, dagiti miembro ti pamilia ti Bethel nag-shooting-da met iti kabangibang a Yonkers, New York ket isuda a mismo ti nagakto kas Abraham, Isaac, ken ti anghel a nangatipa ken Abraham a mangidaton iti anakna.—Gen. 22:9-12.
Maysa kadagiti kadua ni Kabsat Russell imbagana iti media a daytoy a pabuya ti “mangawisto iti rinibribu a tattao nga aginteres iti Kasuratan, a lab-awanna ti aniaman a banag a nausaren a mangisaknap iti narelihiosuan a mensahe.” Maragsakan ngata dagiti ministro ti Kakristianuan iti daytoy a nagsayaat a pamay-an a panangtulong kadagiti mabisbisinan iti naespirituan? Saan, no di ket kinondenarda ti “Photo-Drama.” Pinadpadakesda pay ketdi dayta tapno saan a buyaen ti publiko. Iti maysa a teatro, impaputed ti maysa a grupo dagiti ministro ti linia ti koriente.
Nupay kasta, napno latta dagiti teatro iti tattao a mayat a mangbuya iti libre a “Photo-Drama.” Agarup 80 a siudad iti Estados Unidos ti inaldaw a nangipabuya iti “Photo-Drama.” Adu ti nasdaaw ta damoda ti makakita iti ‘agsasao a pelikula.’ Babaen ti time-lapse photography, nabuyada ti in-inut nga iruruar ti piek iti shell-na ken ti nangayed a panagukrad ti maysa a sabong. Intampok dagiti naidatag a nasientipikuan nga impormasion ti nakaskasdaaw a sirib ni Jehova. Kas nadakamat iti rugi daytoy nga artikulo, ti maysa a nakabuya ken Kabsat Russell nga agsasao iti iskrin kas introduksion ti “Photo-Drama” impagarupna a ‘kasla makitkitana a personal ni Kabsat Russell!’
NAKALLALAGIP A PASAMAK ITI PANNAKAISURO TI BIBLIA
Ti autor ken film historian a ni Tim Dirks inladawanna ti “Photo-Drama” kas “ti kaunaan a dakkel a pabuya nga agdadanggay dagiti nairekord a timek, aggargaraw a ladawan, ken ti dekolor nga slides.” Dagiti pabuya nga immun-una ngem iti “Photo-Drama” ket nagaramat iti sumagmamano laeng kadagitoy a teknik, ngem saanda pay nga inusar dagitoy nga aggigiddan, nangruna iti presentasion a mainaig iti Biblia ti temana. Ket daytoy pay laeng a film ti kaaduan ti nakabuya—agarup 9 milion iti Amianan nga America, Europa, Australia, ken New Zealand iti umuna laeng a tawen a pannakaipabuyana!
Immuna a naipabuya ti “Photo-Drama” idi Enero 11, 1914, iti New York City. Pito a bulan kalpasanna, bimtak ti Gubat Sangalubongan I. Ngem nagtultuloy latta nga aguummong ti adu a tattao tapno buyaenda ti “Photo-Drama,” ket naliwliwada gapu kadagiti kasla agpaypayso nga eksena a mangipakpakita kadagiti bendision nga iyegto ti Pagarian. Awan ti kapada dayta a presentasion idi tawen 1914.


text:
KAPITULO 34
Pinili ni Jesus ti Sangapulo ket Dua nga Apostol
TI 12 NGA APOSTOL
Nasuroken a maysa ket kagudua a tawen manipud idi impakaammo ni Juan a Mammautisar a ni Jesus ti Kordero ti Dios. Idi inrugi ni Jesus ti ministeriona, addada napudno a lallaki a nagbalin nga adalanna, kas kada Andres, Simon Pedro, Juan, nalabit ni Santiago (kabsat ni Juan), Felipe, ken ni Bartolome (maawagan met Natanael). Idi agangay, adu pay ti nagbalin a pasurot ni Kristo.—Juan 1:45-47.
Nakasaganan ni Jesus a mangpili kadagiti apostolna. Dagitoy dagiti nasinged a kakaduana ken maipaayandanto iti naisangsangayan a pannakasanay. Ngem sakbay a pinilina ida, napan ni Jesus iti bantay, a mabalin nga iti asideg ti Baybay ti Galilea a saan nga adayo iti Capernaum. Agpatnag a nagkararag ni Jesus, a kiniddawna ti sirib ken bendision ti Dios. Kabigatanna, inayabanna dagiti adalanna ket nangpili iti 12 nga apostol manipud kadagiti adalanna.
Pinili ni Jesus ti innem a nainaganan iti rugi, kasta met ni Mateo, nga inawis ni Jesus manipud iti pagbayadan iti buis. Ti lima pay a napili ket da Judas (naawagan met Tadeo ken “anak ni Santiago”), Simon a Cananeo, Tomas, Santiago nga anak ni Alfeo, ken Judas Iscariote.—Mateo 10:2-4; Lucas 6:16.
Nakaduan ni Jesus a nagdaliasat ti 12 nga apostol, ken am-ammona idan. Dadduma kadakuada ti kabagianna. Ti agkabsat a da Santiago ken Juan ket kasinsin ni Jesus. No kas iti ipagarup ti dadduma nga agkabsat da Alfeo ken Jose a pannakaama ni Jesus, agkasinsin ngarud da Jesus ken apostol Santiago nga anak ni Alfeo.
Wen, kabesado ni Jesus ti nagan dagiti apostolna. Ngem kabesadom met kadi ida? Makatulong no laglagipem nga adda dua nga agnagan iti Simon, dua ti agnagan iti Santiago, ken dua ti agnagan iti Judas. Ni Simon (Pedro) ket adda kabsatna nga agnagan Andres, ken ni Santiago (anak ni Zebedeo) ket adda kabsatna nga agnagan Juan. Kasta ti pamay-an ti pananglagip iti nagan dagiti walo nga apostol. Ti sabali pay nga uppat ket ti agsingsingir iti buis (Mateo), daydiay nagduadua idi agangay (Tomas), daydiay naayaban iti sirok ti kayo (Natanael), ken ti gayyem ni Natanael (Felipe).
Ti 11 kadagiti apostol ket manipud Galilea, ti teritoria ni Jesus. Taga-Cana ni Natanael. Idiay Betsaida ti naggapuan da Felipe, Pedro, ken Andres. Idi agangay, da Pedro ken Andres immakarda idiay Capernaum, a mabalin a pagnanaedan ni Mateo. Agnanaed met da Santiago ken Juan idiay Capernaum wenno iti asidegna, ken adda negosioda a panagkalap. Ni laeng Judas Iscariote, a nangtraidor ken Jesus idi agangay, ti apostol a mabalin a manipud Judea.


text:
SUHETO ITI AKKUB | MANGISALAKAN NI JESUS—MANIPUD ITI ANIA?
Ipapatay ken Panagungar ni Jesus—No Apay a Napategda Kenka
“Mamatika ken Apo Jesus ket maisalakankanto.”—Aramid 16:31.
Dagita ti nakallalagip a sasao da apostol Pablo ken Silas iti agbambantay iti pagbaludan idiay Filipos a siudad iti Macedonia. Ania ti kayatda a sawen? Tapno maawatantayo no kasano a ti pammatitayo ken Jesus ket nainaig iti pannakaisalakan manipud iti ipapatay, masapul nga ammuentayo nga umuna no apay a mataytayo. Usigentayo no ania ti isursuro ti Biblia.
Saan a naparsua ti tao tapno matay
“Ni Jehova a Dios innalana ti tao ket insaadna iti minuyongan ti Eden tapno talonenna dayta ken tapno aywananna. Ket ni Jehova a Dios impasdekna met daytoy a bilin iti tao: ‘Manipud iti tunggal kayo iti minuyongan mabalinmo ti agpennek a mangan. Ngem no maipapan iti kayo ti pannakaammo iti naimbag ken dakes dika mangan manipud iti dayta, ta iti aldaw a manganka manipud iti dayta mataykanto a di bumurong.’”—Genesis 2:15-17.
Pinagnaed ti Dios ti umuna a tao a ni Adan iti hardin ti Eden, maysa a paraiso a daga a napno iti an-animal ken napipintas a mulmula. Mabalinna ti mangan kadagiti bunga ti kaykayo nga adda sadiay. Ngem silalawag nga imbilin ni Jehova a Dios ken Adan a saan a mangan iti bunga ti maysa a kayo. Matay no mangan iti dayta.
Naawatan ngata ni Adan dayta a bilin? Ammona no ania ti ipapatay; nakitana a matmatay dagiti animal. No naparsua ni Adan sa matay inton agangay, awan serserbi ti pakdaar ti Dios. Ammo ni Adan a no agtulnog iti Dios ken saan a mangan manipud iti kayo, mabalinna ti agbiag nga agnanayon—saan a matay.
Patien ti dadduma a ti kayo isimbolona ti seksual a relasion, ngem saan a pudno dayta. Kayat ni Jehova nga ‘agbunga ken agadu’ da Adan ken Eva ken ‘punnuenda ti daga ken parukmaenda’ dayta. (Genesis 1:28) Literal a kayo ti maiparparit. Inawagan dayta ni Jehova iti “kayo ti pannakaammo iti naimbag ken dakes” gapu ta irepresentarna ti kalintegan ti Dios a mangikeddeng no ania ti naimbag ken dakes para kadagiti tattao. Ti saan a pannangan ni Adan iti bunga dayta a kayo ket panagtulnog ken panangapresiar pay iti Daydiay nangparsua ken nangipaay kenkuana iti adu a bendision.
Natay ni Adan gapu ta nagsukir iti Dios
“[Kinuna ti Dios] ken Adan: ‘Agsipud ta . . . nanganka manipud iti kayo a maipapan iti dayta intedko kenka daytoy a bilin, . . . iti ling-et ta rupam mangankanto iti tinapay agingga nga agsublika iti daga, ta dayta ti nakaalaam. Ta tapokka ket iti tapok agsublikanto.’”—Genesis 3:17, 19.
Nangan ni Adan manipud iti maiparparit a kayo. Saan a rumbeng a tagtagilag-anen dayta a panagsukir. Maysa dayta a panagrebelde, nabatad a panangilaksid kadagiti amin a naimbag nga inaramid ni Jehova para kenkuana. Idi nangan ni Adan iti bunga, inlaksidna ni Jehova. Pinilina ti agbiag a naisina iti Dios, a nangyeg kadagiti makadadael a resulta.
Idi agangay, natay ni Adan kas impakpakauna ni Jehova. Inaramid ti Dios ni Adan “manipud tapok a naggapu iti daga” ken imbagana nga ‘agsubli iti daga.’ Saan a nagbiag ni Adan iti sabali a kita ti biag wenno iti sabali a lubong. Idi natay, awanen ti biagna a kas iti tapok a nakaalaanna.—Genesis 2:7; Eclesiastes 9:5, 10.
Mataytayo gapu ta naggaputayo ken Adan
“Babaen iti maysa a tao simrek ti basol iti lubong ken ti ipapatay babaen iti basol, ket iti kasta ti ipapatay nagsaknap iti amin a tattao agsipud ta nagbasolda amin.”—Roma 5:12.
Nasaknap ti epekto ti panagsukir—wenno basol—ni Adan. Napukawna saan laeng a ti gagangay a 70 wenno 80 a tawen, no di ket ti namnama nga agbiag nga agnanayon. Napukawna pay ti perpekto a biag isu a kinaimperpekto laengen ti maipatawidna kadagiti kaputotanna.
Naggaputayo amin ken Adan. Uray ditay kayat, natawidtayo ti imperpekto a bagi nga agbasol ken matay inton agangay. Kastoy ti panangdeskribir ni Pablo iti kasasaadtayo: “Nainlasaganak, a nailako iti sidong ti basol. Nakaay-ay-ayak a tao! Siasinonto ti mangalaw kaniak iti bagi nga agpaspasar itoy nga ipapatay?” Sinungbatanna met laeng ti saludsodna: “Pagyamanan iti Dios baeten ken Jesu-Kristo nga Apotayo!”—Roma 7:14, 24, 25.
Inted ni Jesus ti biagna tapno mabalintayo ti agbiag nga agnanayon
“Ti Ama imbaonna ti Anakna kas Manangisalakan iti lubong.”—1 Juan 4:14.
Nangyurnos ni Jehova a Dios iti pamay-an tapno maikkat dagiti epekto ti basol ken mawayawayaantayo iti dusa nga agnanayon nga ipapatay. Kasano? Imbaonna ditoy daga ti patpatgenna nga Anak tapno maipasngay kas perpekto a tao a kas ken Adan. Ngem maisupadi ken Adan, “saan a nakaaramid [ni Jesus] iti basol.” (1 Pedro 2:22) Gapu ta perpekto, saan a karaman iti dusa nga ipapatay ken mabalinna koma ti agbiag nga agnanayon kas perpekto a tao.
Nupay kasta, impalubos ni Jehova a ni Jesus ket papatayen dagiti kabusorna. Kalpasan ti tallo nga aldaw, pinagungar ni Jehova kas espiritu tapno makasubli idiay langit. Sadiay nga indatag ni Jesus iti Dios ti pateg ti perpekto a biagna kas tao tapno masubbot ti napukaw ni Adan para kenkuana ken kadagiti kaputotanna. Inawat ni Jehova dayta a daton, isu a posible a maaddaan iti agnanayon a biag dagidiay mangipakpakita iti pammati ken Jesus.—Roma 3:23, 24; 1 Juan 2:2.
Naisubli ni Jesus ti napukaw ni Adan. Natay tapno mabalintayo ti agbiag nga agnanayon. Kuna ti Biblia: “Ni Jesus . . . [nagsagaba] iti ipapatay, tapno ramananna ni patay maipaay iti tunggal tao babaen ti di kaikarian a kinamanangngaasi ti Dios.”—Hebreo 2:9.
Adu ti maammuantayo maipapan ken Jehova iti daytoy a probision. Gapu ta nangato ti pagalagadanna iti kinahustisia, imposible a masubbot dagiti imperpekto a tattao ti bagbagida. Ngem ti ayat ken asina ti mangtignay kenkuana a mangannurot iti bukodna a pagalagadan uray no nagdakkel ti isakripisiona—ipaayna ti mismo nga Anakna kas subbot.—Roma 5:6-8.
Napagungar ni Jesus, ken mapagungarto pay ti sabsabali
“Ni Kristo naibangonen manipud kadagiti natay, ti umuna a bungbunga kadagidiay naturog ken patay. Ta yantangay ti ipapatay ket gapu iti maysa a tao, ti panagungar dagiti natay ket gapu met iti maysa a tao. Ta no kasano a ken Adan matmatay ti amin, kasta met nga iti Kristo mapagbiagto ti amin.”—1 Corinto 15:20-22.
Sigurado a nagbiag ken natay ni Jesus, ngem ania ti pammaneknek a napagungar? Ti maysa kadagiti kabilgan a pammaneknek ket ti panagparangna iti adu a tattao iti nagduduma nga okasion ken lugar kalpasan a napagungar. Naminsan, nagpakita iti nasurok a 500 a tattao. Insurat dayta ni apostol Pablo kadagiti taga-Corinto, nga imbagana a sibibiag pay idi ti dadduma kadagiti nakakita ken Jesus, isu a mabalinda a saksian ti nakita ken nangngegda.—1 Corinto 15:3-8.
Makapainteres ta idi insurat ni Pablo a ni Kristo ti “umuna a bungbunga” kadagidiay mapagungar, impamatmatna nga addanto pay sumaruno a mapagungar. Imbaga ni Jesus a dumtengto ti tiempo nga “amin dagidiay adda kadagiti pakalaglagipan a tanem . . . rummuarda.”—Juan 5:28, 29.
Masapul a mangipakitatayo iti pammati ken Jesus tapno agbiagtayo nga agnanayon
“Ti Dios inayatna ti lubong iti kasta unay isu nga intedna ti bugbugtong nga Anakna, tapno tunggal maysa a mangwatwat iti pammati kenkuana saan koma a madadael no di ket maaddaan iti agnanayon a biag.”—Juan 3:16.
Salaysayen ti umuna a libro ti Biblia no kasano a dimteng ti ipapatay ken napukaw ti Paraiso. Salaysayen met ti maudi a libro no kasano a mapukaw ti ipapatay ken isubli ti Dios ti Paraiso a daga. Kalpasanna, makagunggona ken naragsakton ti biag dagiti tattao iti agnanayon. Kuna ti Apocalipsis 21:4: “Awanton ni patay.” Tapno ipaganetget a mapagtalkan dayta a kari, kuna ti bersikulo 5: “Dagitoy a sasao matalek ken napudnoda.” Naan-anay a tungpalen ni Jehova ti aniaman a karina.
Mamatika kadi a “dagitoy a sasao matalek ken napudnoda?” No kasta, ammuem ti ad-adu pay maipapan ken Jesu-Kristo, ken ipakitam ti pammati kenkuana. Iti kasta, magun-odmo ti anamong ni Jehova. Saanmo laeng a masagrap itan ti nagadu a bendisionna, no di ket maaddaanka pay iti namnama nga agbiag nga agnanayon iti Paraiso a daga nga ‘awanan iti ipapatay, panagleddaang, panagsangit, wenno ut-ot.’
Ammuem ti Ad-adu Pay
Ti Subbot—Kapatgan a Sagut ti Dios
Ania ti subbot? Kasanoka a mabenepisiaran iti daytoy?


text:
1899
Ti 1899 ket maysa a kadawyan a tawen a nangrugi iti aldaw ti Domingo iti kalendario a Gregoriano.
Paspasamak[urnosen | urnosen ti taudan]
Naipasngay[urnosen | urnosen ti taudan]
- Marso 27 – Gloria Swanson, Amerikana nga aktres (pimmusay 1983)
- Mayo 10 – Fred Astaire, Amerikano a kumakanta, sumasala, ken aktor (pimmusay 1987)
- Hulio 1 – Charles Laughton, Ingles-Amerikano nga aktor (pimmusay 1962)
- Hulio 17 – James Cagney, Amerikano nga aktor (pimmusay 1986)
- Agosto 28 – Chang Myon, politiko manipud iti Abagatan a Korea (pimmusay 1966)
- Nobiembre 13 – Huang Xianfan, Insik a mannurat (pimmusay 1982)
- Disiembre 25 – Humphrey Bogart, Amerikano nga aktor (pimmusay 1957)
Pimmusay[urnosen | urnosen ti taudan]
- Hunio – Antonio Luna, Filipino a parmasiotiko ken heneral (naipasngayy 1866)


text:
No Nabussogen Ti Salamagi, Awanen Gawat
Idi naminsan a siak iti naglako iti pagtagilakoanmi iti nateng ken prutas, maysa kadagiti sukimi iti gimmatang iti lima a pisos a salamagi.
“Ne, nabubussogen ti salamagi, awanen ti gawat,” kunana man. Sana pay impaggaak. Wen, maragsakan la unay a. Saanak a nakauni. Nupay naynay a mangngegko ti gawat, “a panawen ti gawat”, “kagawgawatanna,” “lanti, gawat natan,” ngem ita a laeng a nangngegko a naikonektar ti salamagi iti gawat. No ania ti koneksion dayta a gawat, awan la a pulos iti ammok. Isu a nabayag met bassit a, nga impampanunotak iti koneksionna.
Ta ania ngamin aya ti gawat? Panahon ng tag-gutom iti Tagalog. Kairut ti kuarta, makan wenno pagbiag. Nairut iti aangsen. Kamkamten ti anges. Ginawgaw-at a panangbiag. Ken dadduma pay a mangngeg a metaphor ken personification ken euphemism maipapan itoy. Mangrugi daytoy iti bulan ti Agosto agingga iti pakauna ti Oktubre. Karigat a talaga dagitoy a panawen. Siguro, manipud iti balikas a gaw-at, a nasken a agagawa, doble a panagagawa tapno magaw-at ti anges. No mangrugi metten ti gapas wenno panagaani, agngudo metten ti gawat.
“Naimbag kenka, kumari, ta naramanamon ti baro a bagas,” masansan a mangngeg no kua. No isipen ken paliiwen a nalaing, dayta a pannangan iti baro a bagas ket kayatna a sawen a nagultimon kenkuana (ti nangan) ti gawat.
Ania ti koneksionna dagita nay, masansan met a kunaen dagiti pilosunggo. Wen met piman, ta ania koma ti koneksionna nay? Ngem agdadata met nga adda ngarud dagitoy nga aramid, pammati ken kultura ni Ilokano. (Karaman met ni Pangalatok, ta mamati met itoy a banag.) Isu a bay-am lattan ni pilosunggo.
Apay a naikonektar ti salamagi itan ti gawat? Awan man ti makitak a rason, malaksid nga iti bulan ti Agosto agingga iti pakauna ti Oktubre, (a panawen ti gawat) ket awan ti bunga ti salamagi, no adda dagiti nasapa, kuddapitda pay laeng. PhP120.00 ti sangalimon wenno PhP60.00 ti sangakilo, sapay no di kakasla siksik laeng ti bangus ti kadakkelda. Ngem adu latta met ti aggatang, ta kasda la met damon a makakita iti naalsem. Iti taraudi Oktubre, nabubussogen dagiti bunga ti salamagi. Ngata a, isu a no nabussog metten ti bunga ti salamagi, awanen ti gawat? Ania pay ti gawat ket panaggagapas metten? Panagaanin. Iti aldaw iti Domingo, agudong metten dagiti nabayag a saan a nagudong piman.
Nairanrana a pasamak? A kas iti pannakairanrana a no mangrugi metten ti bulan a “BER” ket agruar metten ti ipon? Nairanrana a kas iti panagsabong ti kayo a bangar, ket kaadu met iti panagruar ti pusit?
A, saan a mailadawan ti kinadatdatlag ti lubong. Ngem adda amin dagitoy. Ket adda amin ti nagtaudanda. Ket adda amin iti nangisagana sakbay a dimteng kadatayo. Isu a napateg met iti biag iti naipukpukkaw idi ken maipukpukkaw pay la agingga ita a panagsagana.
Ken ni Ilokano, lalo dagiti lallakay ken babbaket idi un-unana, ammoda a sakbayan ti gawat. Napaliiwko idi ubingak. Agiburnaydan iti asin, bugguong ken agidulinda pay kadagiti dinaing. (Ken ni inangko, itag, kiniing ken inasin a karne ti idulinna iti burnay wenno putik.) Maikabil met iti garong ti bagas, (a masansan nga umanay a kanen iti tallo a bulan), ken saan a makuti daytoy ta nairanta laeng iti panawen ti gawat. Kadagiti dadduma, agidulinda kadagiti bagas ti kamotit ken kamoteng kahoy abut. Napapaut ti biag ti kamotit no maidulin daytoy iti uneg ti abut, iti sirok ti balay, wenno iti sirok ti kamalig, wenno sadino la ditan a di madanon ti danum no panagbabagio. Kasta met ti kayo a pagtungo, maurnong iti adu idiay kamarin (idi awan pay ti LPG a pagluto). Dagitoy a dulin ket sadanto la mairuar no panawen ti gawat. A, nasakbay ni Ilokano!
Ammona iti agsalimetmet. Nasakbay unay. Kasla ugali ti kuton ni Ilokano. Nasalimetmet. Managurnong. A masansan a daytoy nga inna panagsalimetmet ket mapagbiddutan pay isuna a naimut.
Mamati pay laeng ni Ilokano ti gawat. Kasta met ken ni Pangalatok. Ngem kadagitoy a panawen, diak la ammon no adda pay la dagiti naiburnay nga asin ken bugguong. (A kas iti kaawanen ti itag, kiniing ken inasin a karne ni inang.) Dagiti naikali a kamotit ken kamoteng kahoy. Manmano ngatan ti agidulin iti kayo, ta addan ti LPG a pagluto. Those were the days?
Monday, December 11, 2006
GAWAT
No Nabussogen Ti Salamagi, Awanen Gawat
3 comments:
- ariel said...
-
Daytoy tay naun-uneg a pilosopia ti biag, Ka Jim, nga uray sinno a pilato ket dina maawatan no dina ammo a kitaen ti sorpresa ken salamangka ti panagtulid ti rueda ti panawen, nga iti lente ni Ilokano a nanakman, ket senial daytoy ti pannakimaysa ken pannakikammayetna iti uniberso.
Saan a pilosunggo ngarud daytoy. Kunada iti pilosopia: ethnophilosophy. Ethnoepistemology pay. Ala, iruarmo latta koma dagitoy nga adal tapno makasursuro datao a manglagip kadagitoy a kinalaing. Masapulmi ti kas kenka a namsek ti lagipna.
- 1:12 PM
- jim agpalo, jr. said...
-
wen, ka ariel, nasken met a taliawen dagiti salamangka ti rueda ti panawen ta adda ngarud dagiti sorpresa nga agur-uray... nakakabakbaknang ni Ilokano iti kabukbukodanna a pammati, ket panagkunak akem ni mannurat iti mangpalagip...
- 6:13 AM
- ariel said...
-
We want more. Ancora, kunada idiay Roma. Encore, kunansa dagiti agimfra-Franses. Iti Ilokano: aggaoka koma pay, Ka Jim!
- 10:53 AM


text:
^Hamilton, Calvin J. (Agosto 4, 2001). "Neptuno". Dagiti Panagkita ti Sistema Solar. Naala idi Agosto 13, 2007.
^Walter, Elizabeth (Abril 21, 2003). Cambridge Advanced Learner's Dictionary (Maika-2 nga ed.). Cambridge University Press. ISBN978-0-521-53106-1.
^Yeomans, Donald K. (Hulio 13, 2006). "HORIZONS System". NASA JPL. Naala idi Agosto 8, 2007. Idiay pagsaadan, mapan idiay "web interface" ken pilien ti "Ephemeris Type: Elements", "Target Body: Neptune Barycenter" ken "Center: Sun".
^Ti orbital nga elemento ket mangitudo ti barisentro iti Neptuno a sistema, ken dagitoy ket agdagdagus nga oskulador a kuenta iti apag-isu a J2000 a panawen. ti barisentro a kuantidad ket naited gaptu ti, paggiddiatan a planetario a sentro, saanda a mapadasan ti makitkita a panagbalbaliw iti tunggal maysa nga aldaw manipud kadagiti panaggunay dagiti bulan.


text:
Dagiti Tampok iti Napalabas a Tawen
Impaipadto ni Jehova a Dios ken propeta Isaias: “Imbes a ti gambang mangyegakto iti balitok, ket imbes a ti landok mangyegakto iti pirak, ket imbes a ti kayo, gambang, ket imbes a ti batbato, landok.” (Isa. 60:17) Kadagiti naglabas a tawen, nakitatayo ti nalawag nga ebidensia a matungtungpal pay laeng daytoy a padto. Makita ti panagrang-ay no masukatan ti nababbaba ti kalidadna a material iti nangatngato ti kalidadna. Kasta met, tagtagiragsaken dagiti Saksi ni Jehova ti panagrang-ay kadagiti urnos ti organisasionda bayat ti panawen ti panungpalan.—Mat. 24:3.
ITI DAYTOY A SEKSION
Alisto a Panagtrabaho Idiay Warwick
Kitaenyo ti ragsak iti pakaibangbangonan ti baro a sangalubongan a hedkuarter dagiti Saksi ni Jehova.
Worldwide Design/Construction Department
Daytoy a baro a departamento, pappapartakenna ti trabaho a pannakaibangon ti nasurok a 13,000 a proyekto.
Biblia a Naaramid a Nalagda ken Agpaut
Napintas ken nalagda ti 2013 a rebisado nga edision ti New World Translation of the Holy Scriptures.
Ti Kadakkelan a Taripnong Dagiti Saksi ni Jehova
Ti bilang ti timmabuno iti maika-129 a tinawen a miting ti Watch Tower Bible and Tract Society of Pennsylvania ti kaadduan pay laeng.
Pannakaidedikar ti Sanga nga Opisina iti Sri Lanka
Makita ken mangngeganda ti tunggal maysa bayat ti programa babaen ti video streaming.
Legal Report
Ilablaban latta dagiti Saksi ni Jehova ti kalinteganda a mangalagad iti relihionda.
Damdamag iti Intero a Lubong
Apay nga indonar ti dua nga ubbing a taga-Georgia ti kuarta nga igatangda koma iti selpon?
“Nakakitakami iti Karkarna a Bambanag”
Ania dagiti pasamak ita a mabalin a pangikomparaan kadagiti milagro idi panawen ni Jesus?


text:
Lino Brocka
Ni Catalino Ortiz Brocka (Abril 3, 1939—Mayo 21, 1991) ket maysa kadagiti mabigbig a kalaingan a direktor iti pelikula iti Filipinas.
Naipasngay isuna iti provincia ti Sorsogon, umuna nga anak da Regino Brocka, maysa Bikolano a karpentero ti bilog, ken ti maikadua nga asawana a ni Pilar Ortiz, naam-ammona iti Nueva Ecija. Dimmakkel ni Brocka idiay Sorsogon, ngem gapu iti kinapanglawda, ken pinnakatay ni tatangna, nagawid ni Pilar ken dagiti annakna idiay San Jose, Nueva Ecija ket nagbalinda a katkatulong sadiay.
Nagbasa ni Brocka iti Unibersidad iti Filipinas (U.P.) kalpasan ti panagadalna iti Nueva Ecija. Iti U.P. ti nangrugianna a nagtrabaho iti teatro ken iti pelikula. Ditoy met iti nakabirokanna dagiti Mormon a nangallukoy kenkuana a sumurot kadakuada, uray no ti gapuna laeng ket kayatna ti agdakiwas iti sabali a luglugar. Nakapan isuna idiay Hawai'i kas misionario iti dua a tawen. Gapu ta maysa isuna a bakla nga actibista, pinanawanna met laeng iti kina-Mormon idi agangay.
Ti Naiyuper iti Balitok (Tagalog: Tubog sa Ginto), Tinimbangka ngem Nagkurang (Tagalog: Tinimbang Ka Ngunit Kulang), Manila: Iti Kuko ti Lawag (Tagalog: Maynila: Sa Kuko ng Liwanag) Insiang, ken Macho Dancer dagiti limmatak a pelikulana.
Nagbalin isuna nga aktibista a politiko gapu iti panangbusorna iti sensura nga inyetnag ti Linteg Militar a gobierno ni Ferdinand Marcos.
Pimmusay idi 1991 idi nadungpar iti luganna ti maysa nga aksidente. Naikkan iti Pammadayaw a Nailian nga Artista iti Pelikula idi 1997.
Dagiti napili nga obrana[urnosen | urnosen ti taudan]
- Santiago (1970)
- Wanted: Perfect Mother (1970)
- Naiyuper iti Balitok (1971)
- Stardoom (1971)
- Tinimbangka Ngem Nagkurang (1974)
- Manila: Iti Kuko ti Lawag (1975)
- Insiang (1976)
- Jaguar (1979)
- Bona (1980)
- Macho Dancer (1989)
- Orapronobis (1989)
- Gumapang Ka sa Lusak (1990)
- Makiusap Ka sa Diyos (1991)


text:
AGRIINGKAYO! DISIEMBRE 2013
Mapagtalkam Kadi ti News Media?
Adu ti agduadua iti mabasbasa ken mangmangngegda iti damag. Ammuem no kasano ti agbalin a naannad ken maaddaan iti nalawa a panagpampanunot.
Damdamag iti Lubong
Karaman a suheto: Dagiti kualipikado unay nga aplikante iti trabaho, dagiti sakit iti pagangsan, dagiti magmagna nga adda pakasingaanda, ken dadduma pay.
Mapagtalkam Kadi ti News Media?
Ammuem no kasano a masiertom a mapagtalkan ti mabasbasam ken mangmangngegmo a damag.
Panagpasiar Idiay Brazil
Dandani 50% ti Abagatan nga America ti kadakkel ti Brazil. Ammuem ti nagtaudan ti nadumaduma a kultura ken puli idiay Brazil.
Jesus
Ni Jesus kadi ti Dios? Kaano a nayanak ni Jesus? Napagungar kadi?
No Kasano ti Dumngeg a Naimbag
Saan la a basta teknik ti napasnek a panagimdeng no di ket ebkas dayta ti ayat. Ammuem no kasano ti nasaysayaat a panagimdeng.
Ti Painted Lady
—Naammuanen ti Sekretona
Nabayagen nga ap-apresiaren dagiti Briton a managpaliiw dagitoy a namaris a kulibangbang. Nabiit pay a naammuan dagiti managsirarak ti sekreto ti tinawen a panagpukawda.
Indise Dagiti Suheto iti 2013 nga Agriingkayo!
Indise ti amin nga artikulo a naipablaak iti 2013 nga Agriingkayo! a naurnos sigun iti suheto.
Ti Kapasidad ti DNA nga Agipempen iti Impormasion
Ti DNA ket maawagan a “kasayaatan a hard drive.” Ammuem no apay.
Dagiti Features a Makita Online
Ania ti Aramidek no Pagtsitsismisandak?
Kasanom a sanguen ti tsismis tapno dinaka maapektaran wenno dina madadael ti reputasionmo?
Ania ti Masapul a Maammuak Maipapan iti Sexting?
Pilpilitendaka kadi nga ag-sexting? Ania dagiti epekto ti sexting? Di makadangran a panagalembong laeng kadi dayta?
Ni Faraon Intan-okna ni Jose
Kompletuenyo daytoy a ladawan para iti aktibidad ken ammuenyo no apay a ni Jose ket saan a dagus a nalasin dagiti manongna.


text:
Dagiti lehislatibo a distrito iti Siudad ti Marikina
Dagiti Lehislatibo a Distrito iti Siudad ti Marikina, ket isu dagiti distrito ti umuna ken maikadua, ken isu dagitoy ti pannakabagi ti Siudad ti Marikina iti Kamara dagiti Pannakabagi ti Filipinas. Manipud idi 1907 aginggana idi 1972, daytoy ket nairepresenta idi a kas paset ti umuna a distrito ti Probinsia ti Rizal. Daytoy ket paset idi ti pannakabagi ti Rehion IV-A iti Interim Batasang Pambansa manipud idi 1978 aginggana idi 1984. Daytoy ket naigrupo idi iti Pasig manipud idi 1984 aginggana idi 1986 para iti pannakabagi ti Kadawyan a Batasang Pambansa, a kas paset ti distrito ti Pasig-Marikina. Ti Marikina ket naikkan ti bukodna a pannkabagi iti naipasubli a Kamara dagiti Pannkabagi idi 1987, ken nabingbingay idi kadagiti dua a distrito kalpasan ti pannakabalbaliw ti (Republika Tignay Blng. 9364) iti naikanlintegan a dokumento ti siudad (RA 8223) ken naaprobaran idi Disiembre 15, 2006.
Dagiti linaon
Umuna a distrito[urnosen | urnosen ti taudan]
- Barbaranggay: Barangka, Calumpang, Industrial Valley Complex, Jesus de la Peña, Malanday, San Roque, Sta. Elena, Sto. Niño, Tañong
- Kalawa: 9.03 km²
- Populasion (2007): 166,797
Maikadu a distrito[urnosen | urnosen ti taudan]
- Barbaranggay: Concepcion Uno, Concepcion Dos, Fortune, Marikina Heights, Nangka, Parang, Tumana
- Kalawa: 13.62 km²
- Populasion (2007): 257,813
Maymaysa a distrito (awanen)[urnosen | urnosen ti taudan]
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- Kongresional a Biblioteka iti Kamara dagiti Pannakabagi ti Filipinas


text:
SALUDSOD DAGITI AGTUTUBO
Apay nga Awan Gagayyemko?
Agbuybuyaka online kadagiti retrato ti napalabas a party. Addada amin a gagayyemmo sadiay, ken makitam a talaga a nakaragragsakda. Ngem adda awan—sika a mismo!
‘Apay a diak naimbitaran?’ napanunotmo.
Nagsakit ti nakemmo kalpasanna. Panagriknam, trinaidordaka! Ti panaggagayyemyo ket dagus a narba kas iti palasio a naaramid iti darat. Napalalo ti lidaymo isu a naisaludsodmo iti bagim, ‘Apay nga awan gagayyemko?’
Quiz maipapan iti kinaliday
Wen Wenno Saan
No adu ti gagayyemmo, dikanto pulos malidayan.
No makimiembroka iti social network, dikanto pulos malidayan.
No adu ti kateteksmo, dikanto pulos malidayan.
No adda aramidem para iti dadduma, dikanto pulos malidayan.
Ti sungbat ti 1-4 ket saan.
Apay?
Ti kinapudno maipapan iti pannakigayyem ken kinaliday
Ti kinaadu ti gagayyem ket saan a garantia a dikanto pulos malidayan.
“Ipatpategko dagiti gagayyemko, ngem no dadduma, mariknak a didak ipatpateg. Mariknam ti kakaruan a liday no adu nga agpayso ti gagayyemmo ngem kasla didaka ay-ayaten wenno kasapulan.”
—Anne.
Ti pannakimiembro iti social network ket saan a garantia a dikanto pulos malidayan.
“Adda dagiti adu ti gagayyemna a kas man la agkolkolekta kadagiti pigurin. Ngem saan a ti kinaadu ti gagayyem ti mangiparikna iti maysa nga isu ket maipatpateg. No saan a nasinged ti panaggagayyemyo, dagiti gagayyemmo online ket mayarig kadagiti awan biagna a pigurin.”
—Elaine.
Ti “unlimited” a panagteks ket saan a garantia a dikanto pulos malidayan.
“Adda dagiti gundaway a no malidlidayka, sangkakitam ti selponmo no nagteks dagiti gagayyemmo. No awan man la ti nagteks, nakarkaro manen ti lidaymo!”
—Serena.
No adda aramidem para iti dadduma, dikanto pulos malidayan.
“Kanayon nga ikagkagumaak ti agbalin a naparabur kadagiti gagayyemko ngem saanda a kasta kaniak. Diak pagbabawyan ti kinaparaburko kadakuada ngem medio diak maawatan ta dida man la subadan ti kinaimbagko.”
—Richard.
Laglagipem: Ti kinaliday ket kangrunaanna a nakadepende iti panunotmo. “Agtaud dayta iti isip ken puso, saan nga iti ruar,” kuna ti balasang a ni Jeanette.
Ania ti mabalinmo nga aramiden no panagriknam ket awan gagayyemmo ken nalidayka?
No kasano a malabanam ti riknam
Patibkerem ti panagtalekmo iti bagim.
“Mabalin a malidayanka no kurang ti panagtalekmo iti bagim. Narigat ti makigayyem no panagriknam ket saanka a maikari iti atension ti dadduma.”
—Jeanette.
Kuna ti Biblia: “Ayatem ti padam a tao a kas iti bagim.” (Galacia 5:14) Tapno naragsak ti pannakigayyemtayo, masapul nga adda umiso a panagtalektayo iti bagitayo. Ngem siempre, liklikantayo ti agbalin a napangato.
Dimo ay-ayen ta bagim.
“Kasla gayonggayong ti kinaliday. No kanayonmo nga ay-ayen ta bagim, lallalo nga adaywandaka dagiti tattao isu nga ad-adda a malidayanka.”
—Erin.
Kuna ti Biblia: “Ti ayat . . . saanna a sapulen dagiti bukodna a pagimbagan.” (1 Corinto 13:
Dika makigayyem iti uray asino lattan.
“Kayat dagiti malmalday ti atension, ken mabalin a dumtengda iti punto a didan pampanunoten no asino ti mangipapaay iti dayta. Kayatda laeng a marikna nga adda mangipatpateg kadakuada. Adda met dagiti mangiparikna a kayatdaka. Ngem intono kuan, gundawayandakan isu a nakarkaronto manen ti lidaymo.”
—Brianne.
Kuna ti Biblia: “Daydiay makipagna kadagiti masirib a tattao agbalinto a masirib, ngem daydiay addaan kadagiti pannakilangen kadagidiay maag nakadakdakesto ti pagtungpalanna.” (Proverbio 13:20) Ti mabisbisin a tao kanenna ti dandani amin a maipasango kenkuana. Kasta met laeng dagiti desperado a maaddaan iti gagayyem. Mabalin a makigayyemda uray kadagiti di nasayaat a tattao. Mabalin a nalakada pay ketdi nga agbalin a biktima dagiti nalaing a mangmanipular ta ipagarupda a gagangay laeng dayta iti pannakigayyem ken masapul a mapnekdan iti dayta.
Konklusion: Amintayo ket malidayan no dadduma; agduduma laeng ti kakarona. Nupay saan a nasayaat a rikna ti kinaliday, inton agangay maamirismo a rikna laeng dayta. Ti rikriknatayo ket masansan a resulta ti pampanunotentayo, ken kabaelantayo a kontrolen dagiti pampanunotentayo.
Agbalinka met a realistiko iti ekspektarem iti sabsabali. “Saan nga amin ket agbalin a best friend-mo iti agnanayon,” kuna ni Jeanette a nadakamat itay, “ngem makasarakkanto kadagiti sipapanunot iti pagimbagam. Umdasen dayta a tumulong tapno dika malidayan.”
Kasapulam kadi ti ad-adu pay a tulong? Basaem ti “ Pananglaban iti Butengmo a Makigayyem.” I-download-mo met ti PDF a “Panangsango iti Kinaliday.”
Ammuem ti Ad-adu Pay
Kasano No Malmaldayak?
Ammuem ti tallo a tulbek iti panangparmek iti liday ken panangpatanor iti manayon a panaggagayyem.
Ania ti Pudno a Gayyem?
Nalaka ti maaddaan iti peke a gagayyem, ngem kasano a masarakam ti pudno a gayyem?


text:
Alfred Nobel
Ni Alfred Bernhard Nobel (Panangibalikas a Sueko: [ˈalfrɛd noˈbɛl] listen (tulong·paammo); 21 Oktubre 1833 – 10 Disiembre 1896) ket maysa idi a Sueko a kimiko, inheniero, inbentor, ken nagpatpataud kadagiti armamento.
Isu idi ti inbentor ti dinamita. Ni Nobel ket isu pay ti nagtagikua ti Bofors, nga isu ket nagbaliw iti turongna iti daytoy manipud ti dati a papel a kas ti nangruna nga agpatpataud ti landok ken paslep iti kangrunaan nga agpatpataud ti kanion ken dagiti sabali pay nga armamento. Ni Nobel ket nagtengngel kadagiti 350 a nadumaduma a patente a ti dinamita ket isu ti kadayegan. Ti baknangna ket inusar idi natayen ti panangipatakder kadagiti Premio Nobel. Ti sintetiko nga elemento ti nobelio ket nainaganan idi kaniana. Ti nagann ket makitakita pay iti moderno nga aldaw kadagiti kompania a kas ti Dynamit Nobel ken AkzoNobel, a kaputotan dagitoy wenno dagiti nagtitipon a kompania nga inpatakder babaen ni Nobel.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Dagiti inadaw a sasao a mainaig kenni Alfred Nobel iti Wikiquote (Ingles)
Midia a mainaig kenni Alfred Nobel iti Wikimedia Commons
- Alfred Nobel – Ti tao iti likudan dagiti Premio
- Ti Biograpia idiay Instituto ti Nobel iti Norwega
- Nobelprize.org


text:
Bara
Ti bara ket isu ti kammasapulan a respirasion nga organo kadagiti adu nga agang-anges ti angin nga ayup, a mairaman dagiti tetrapoda, dagiti dadduma nga ikan ken dagiti dadduma a leddeg. Kadagiti mamalia ken dagit pay narik-rikut a porma ti biag, dagiti dua a bara ket mabirukan idiay asideg ti duri iti sumbangir ti puso. Tikangrunaan nga annongda ket ti mangipan ti oksiheno manipud ti tangatang iti sistema ti panagbalikuskos, ket ti mangibbet ti karbon dioksido manipud ti pagbalikuskosan ti dara iti tangatang.Ti dakkel a rabaw tilugar ket nasken para iti panangisinnukat kadagiti alingasaw a maaramid babaen ti mosaiko dagiti naipangpangruna a selula a mnagporma kadagiti babassit a riniwriw, a naingpis ti datarna a supot ti angin a tinawtawagan ti albeolo.
Tapno maawatan ti anatomia dagiti bara, ti ilalabas ti angin babaen ti agong ken ngiwat a mapan idiay albeolo ket nasken a maadal Ti panagrang-ay ti angin babaen ti ngiwat wenno ti angong, ket agbanniaga babaen ti nasoparinge, oropatinge, laringe, ken ti trakea (aangsan). Ti angin ket agpabba a lumabas iti trakea, a mangbingay iti dua a nangruna a bronkuio; dagitoy a sanga iti kanigid ken kanawan ken ti kanawan a barbara nga idiay ti panagrang-ay a panagbingbingay iti maysa a sistema iti bonkuio ken dagiti bronkuiolo aginggan ti pannakaabotna ti albeolo. Dagitoy nga adu nga albeolo a ditoy ti pakaaramidan ti pagsinnukatan dagiti alingasaw iti karbon dioksido ken oksiheno.[1]
Ti panaganges ket pinaandar babaen ti mipapan ti pikel a tignay; kadagiti nasapa a tetrapoda, ti angin idi ket naipan kadagiti bara babaen kadagiti maipapan ti paringe a piskel babaen ti panagbommba ti pingping, a makitkita pay laeng kadagiti ampibia. Dagiti reptilia, dagiti billit ken dagiti mamalia ket agus-usarda kadagiti bukodda a muskuloeskeletal a sistema tapno makasuporta ken mangpatan-ay ti panaganges.
Dagiti medikal a termino a mainaig iti bara ket kankanayon a mangrugi iti pulmo-, kasla iti (pananginagan a porma: pulmonario) wenno manipud ti Latin a pulmonarius ("kadagiti bara"), wenno iti pneumo- (manipud ti Griego ti πveύuwv "bara").
Kitaen pay[urnosen | urnosen ti taudan]
- Daig
- Midia a mainaig iti Dagiti bara iti Wikimedia Commons
Dagiti paammo[urnosen | urnosen ti taudan]
- ^ Wienberger, Cockrill, Mandel. Dagiti Pamunganayan ti Pulmonario a Medisina. Elsevier Science.


text:
Subhenero
Iti biolohia, ti subhenero ket taksonomiko a ranggo a dagus nga adda ti baba ti henero.
Iti soolohia, ti subheneriko a nagan ketmabalin a nawaya a mausar wenno mairaman iti maysa a nagan ti sebbanagn, iti pangserra, a naikabil iti nagbaetan ti kadawyan a nagan ken ti naisangyan nga epiteto: a kas ti Tiger Cowry iti Indo-Pasipiko, Cypraea (Cypraea) tigris Linnaeus, a tagikua ti subhenero Cypraea iti henero ti Cypraea. Nupay kasta, daytoy ket saan a nasken, wenno tradison, no agitited ti nagan ti maysa a sebbangan, tapno mamngiraman ti subheneriko a nagan.


text:
Leonardo da Vinci
Ni Leonardo da Vinci (Abril 15, 1452 – Mayo 2, 1519) ket maysa nga Italiano a Renasimiento nga arkitekto, musikero, anatomista, mammartuat, inheniero, kumikitikit, heometero, ken pintor. Maaw-awagan kas arketipo ti "tao a Renasimiento" ken kas unibersal a henio, ni Leonardo ket nalatak kadagiti nainlaingan a pinintaanna, kas iti Ti Maudi a Pangrabii ken ti Mona Lisa. Am-ammo pay kas nangdisenio iti naruay nga inbension a nangsakbay iti moderno a teknolohia. Adu met ti naitulongna iti pannakaidur-as ti panagadal iti anatomia ken astronomia.
Dagiti silpo ti ruar[urnosen | urnosen ti taudan]
Midia a mainaig kenni Leonardo da Vinci iti Wikimedia Commons
Dagiti obra a mainaig kenni Leonardo da Vinci iti Wikisource (Ingles)


text:
William Howard Taft
Ni William Howard Taft (Septiembre 15, 1857 – Marso 8, 1930) ket isu iditi Maika-27 a Presidente iti Estados Unidos (1909–1913) ken kalpasan daytoy ti maikasangpulo a Pangulo ti Hustisia ti Estados Unidos (1921–1930). Isu laen tiagmaymaysa a nagserbi kadagitoy dua nga opisina.
Sakbay a nagbalin a Presidente, ni Taft ket napili idi nga agserbi idiay Kangatuan a Korte ti Ohio idi 1887. In 1890, ni Taft ket naidutok a kas maysa a Paradawat Heneral ti Estads Unidos ken idi 1891 a kas maysa a hues ti Korte ti Estados Unidos a Pagkiddawan para iti Maikanem a Lawlaw. Idi 1900, ni Presidente William McKinley indutokna ni Taft a kasGobernador-Keneral iti Pilipinas. Idi 1904, ni Presidente Theodore Roosevelt ket indutokna ni Taft a kas ti Sekretario iti Gubat iti maysa a ganetget a panagpalaing kenni Taft, nga idi ket asidegna a kumaduaan ti politika, a pinilina a sumarono kaniana ti kinapresidente. Ni Taft nagipagarup ti nangruna a papel tipanasoldar kadagiti parikut, ken nagipagarup kadagiti dadduma nga okasion ti papel nga agtigtignay a Sekretario iti Estado, bayat a nagapday kadagiti daton manipud kenni Roosevelt nga agserbi ti Kangatuan a Korte.
Isu ket nagsaksakay ti allon iti nadayeg a panakasuporta ti kaduana a Republikano a ni Roosevelt, ni Taft nalaka a nagabak iti 1908 a panagtarayna para iti presidente.[2]
Iti maymaysa a terminona, ti domestiko a programa ni Taft ket nagiyunay-unay ti panagdadael ti talek, reporma ti sibil a serbisio, ti panagpapigsa ti Komision ti Pangestado a Komersio, panagpasayaat dagiti panag-obra ti koreo a serbisio, ken ti panakaipasa ti Maikasagapulo ket innem a Panagpasayaat. Iti ballasiw taaw, ni Taft snagsukisok ti panagpasayaat ti panagrang-ay ti ekonomiko dagiti pagilian idian Latino nga Amerika ken Asia babaen ti "Doliar a Diplomasia", ken nangipakita ti naturay a panagikeddeng ken panagtengngel iti panagsungbat ti rebolusion idiay Mehiko. Ti managturong ti obra ani Taft ket naamammoanna idi dagiti pagbanagan kadagiti politiko a panagikeddengna, nga agnanayon a naisinsinanan dagiti nangruna a kontituensiana, ken nakaro a naabak ti panagtarayna ti maikadua a termino iti panagbutos ti presidnte idi 1912. Iti panagsukisok dagiti eskolar ti kinapresidente, ni Taft ket kadawyan a mairanggo iti makadua wenno maikatlo a pagkapat kadagiti amin a presidente.
Kalpasan ti ipapanawna ti opisina, ni Taft ket kaaduan nga inususarna dagiti orasna ti akademia, arbitrasion, ken ti panagbiruk para iti kappia ti lubong babaen ti bukodna nga inpatakder a Liga ti Panagipatungpal ti Kappia. Idi 1921, kalpasan ti Umuna a Sangalubongan a Gubat, ni Presidente Warren G. Harding indutokna ni Taft a kas ti Pangulo ti Hustisia iti Estados Unidos. Ni Taft ket nagserbi iti daytoy a kapasidad sakbay ti nabiit nga ipupusayna idi 1930.
Dagiti nagibasaran[urnosen | urnosen ti taudan]
- ^ Finkelman, Paul (2006). Encyclopedia of American civil liberties. CRC Press. p. 1601. ISBN 978-0-415-94342-0. Naala idi Hulio 11, 2011.
- ^ Arnold, Peri. "William Howard Taft: Dagiti Kampania ken Panagbutos". Amerikano a Presidente: Ti Online a Pagibasaran a Rekurso. Unibersidad iti Virginia. Naala idi Disiembre 8, 2010.
Ti Panagballigina idi ket naparmekan. Isu ket nagawit kadagiti amin malaksid kadagiti tallo nga estado nga adda ti ruar ti Demokratiko a Nataked nga Abagatan ken nangabak kadagiti won 321 nga elektoral a butos a maigiddiat ti 62 ni Bryan.
Dagiti silpo ti ruar[urnosen | urnosen ti taudan]
Midia a mainaig kenni Kategoria:William Howard Taft iti Wikimedia Commons